Sporazum o najvećoj zoni slobodne trgovine na svetu – Televizija srpske dijaspore\nSporazum o najvećoj zoni slobodne trgovine na svetu\nPrvim danom 2022. godine stupio je na snagu Sporazum o regionalnom sveobuhvatnom ekonomskom partnerstvu (Regional Comprehensive Economic Partnership RCEP) potpisan 15. novembra 2020. godine, čime je stvorena najveća zona slobodne trgovine na svetu, navela je u autorskom tekstu za Kinesku medijsku grupu (CMG) zamenica direktora Instituta za medjunarodnu politiku i privredu Ivona Ladjevac.\n“Regionalno sveobuhvatno ekonomsko partnerstvo doprinosi povećanju ekonomske integrisanosti regiona”, istakla je Ladjevac.\nPodsetila je da su Sporazum o regionalnom sveobuhvatnom ekonomskom partnerstvu, kojim je stvorena najveća zona slobodne trgovine na svetu, potpisali Kina, Južna Koreja, Japan, Vijetnam, Filipini, Kambodža, Bruneji, Mijanmar, Laos, Tajland, Malezija, Singapur, Indonezija, Australija i Novi Zeland Zeland.\nBudući da je reč o području koje naseljava gotovo trećina svetske populacije i u kome nastaje trećina svetskog bruto domaćg proizvoda (BDP), može se samo nagadjati u kojoj meri će RCEP, nakon prvih godinu dana primene, transformisati prekogranično poslovanje članica i povećati ekonomsku integrisanost regiona, ukazala je Ladjevac.\nNišta manje značajne su i političke konotacije ovog sporazuma. Najpre, Sporazum o regionalnom sveobuhvatnom ekonomskom partnerstvu predstavlja prvi sporazum o slobodnoj trgovini koji je okupio Kinu, Japan i Južnu Koreju.\nKina sa Japanom i Južnom Korejom, iako predstavljaju njenog trećeg, odnosno petog trgovinskog partnera, do sada nije imala bilateralne sporazume ove vrste, već samo usko specifikovane trgovinske. Ovim korakom stiču se uslovi da se i njihovi odnosi unaprede.\nS obzirom na činjenicu da, u svetskim okvirima posmatrano, sve tri zemlje predstavljaju tehnološke i proizvodne sile, može se samo pretpostaviti kakav će zamah globalnoj ekonomiji dati njihova saradnja.\nRCEP pod svojim okriljem ima i države članice ASEAN-a (asocijacija zemalja jugoistočne Azije) i one koje to nisu, pa su pod novim okolnostima, stvoreni uslovi koji će omogućiti i onim državama koje nisu pratile ekonomski razvoj vodećih država jugoistočne Azije da znatno napreduju.\nTaj proces neće biti brz, ali uslovi za njegovo ostvarivanje sada postoje. Uprkos nekih ocena da odredbe RCEP-a, iako brojne (konsolidovani tekst Sporazuma u pdf formatu bez pratećih aneksa ima 510 strana), nisu preterano striktne, postavljena pravila o medjusobnoj trgovini, intelektualnom vlasništvu i patentima, internet-prodaji i tržišnoj utakmici, vremenom će dovesti i do ukidanja oko 90 odsto carina koje su trenutno na snazi u tom regionu.\nNema razloga za sumnju da će sporazum i vrlo brzo celu Aziju pretvoriti u koherentnu trgovinsku zonu. S obzirom na činjenicu da su poljoprivreda i sektor usluga tek u naznakama pokriveni, moglo bi se očekivati da će u dogledno vreme i ove oblasti biti podrobnije regulisane, ocenila je Ladjevac za Kinesku medijsku grupu.\nHABEK: POTREBNA IMIGRACIJA VELIKIH RAZMERA


Sud rehabilitovao 20 osuđenika iz 1944. - Dnevni list Danas\nPočetna » Društvo » Sud rehabilitovao 20 osuđenika iz 1944.\n0Piše: DanasOnline 12. januara 2008. 00.00\nOkružni sud u Požarevcu rehabilitovao je 20 osoba osuđenih na smrt i gubitak građanskih prava odlukama prekih sudova krajem 1944. Sud je delimično usvojio zahtev Lige za zaštitu privatne svojine i ljudskih prava koja je tražila rehabilitaciju za 45 Požarevljana likvidiranih zbog navodne saradnje sa okupatorskim snagama. Kako je navedeno u obrazloženju presude, postupak se obustavlja za preostala lica zbog nedovoljno dokaza o njihovom identitetu. Zahtev Lige baziran je na saopštenju broj dva od 3. decembra 1944. godine Vojne komande u Požarevcu u kome su navedena imena 40 osoba koje se osuđuju na smrt i gubitak časnih prava. Pravni zastupnik Lige Srbislav Stojanović potvrdio je da za neke ljude ne postoje izvodi iz matičnih knjiga rođenih i umrlih, ali da je sud trebalo da postupi po analogiji i rehabilituje sve za koje je zahtev podnet. On je dodao da se presudom otvara postupak za naknadu prava i imovine koja je ovim osobama oduzeta. Takođe, pošto se mesta egzekucije ne znaju kao ni lokacije gde se nalaze posmrtni ostaci ubijenih, Stojanović je kazao da se na osnovu ove odluke može pokrenuti postupak za njihovo pronalazenje i identifikaciju.


Dan online - Drustvo: - 2020-06-01\nDrustvo - datum: 2021-05-03 NAČELNIK GENERALŠTABA VCG MILUTIN ĐUROVIĆ PORUČIO U RAZGOVORU ZA „DAN”\nMilutin Đurović Ključna reforma i profesionalizacija vojske Po preuzimanju dužnosti upoznat sam da je predlog plana unapređivanja oficira i podoficira za 2020. godinu Generalštab dostavio Ministarstvu u junu prošle godine, ali da on nije donijet, kao ni prethodnih godina, upozorio je Đurović\nNačelnik Generalštaba Vojske Crne Gore (VSCG) Milutin Đurović poručio je u razgovoru za „Dan” će se posebno zalagati za nastavak reformi Vojske Crne Gore,profesionalizacije i poštovanje Kodeksa vojne etike. Istakao je da će mu prioritet biti i nastavak razvoja sposobnosti VCG da odgovori svim izazovima, rizicima i prijetnjama iz svoje nadležnosti.\n– Kao dio kolektivnog sistema bezbjednosti moramo jačati saradnju i interoperabilnost sa saveznicima i dati svoj doprinos očuvanju globalne stabilnosti učešćem u mirovnim misijama i međunarodnim aktivnostima. Takođe, proces modernizacije mora održati kontinuitet, shodno Dugoročnom planu razvoja odbrane. Takođe, važno pitanje kojem ću se posvetiti je poboljšanje standarda pripadnika VCG, istakao je Đurović.\nGovoreći o stanju koje je zatekao u VCG, Đurović kaže da je vojska institucija u kojoj se aktivnosti i planovi pažljivo pripremaju, kako kratkoročno, tako i dugoročno, te nije bilo puno prostora za nepoznanice ili iznenađenja.\n– Dosta toga je urađeno po pitanju modernizacije i opremanja, ali postoje izazovi čijem ćemo se rješavanju posvetiti u najskorijem mogućem roku. Naravno, nakon obilaska i detaljnog upoznavanja sa svim jedinicama, imaću još bolji uvid i preuzeti dalje korake. Važno je da se nikada ne zadovoljavamo postignutim, već da zajednički, od najnižeg do najvišeg nivoa damo maksimum kako bismo napredovali, na korist države i građana, istakao je Đurović.\nDodaje da plan unapređivanja oficira i podoficira u skladu sa Zakonom o Vojsci Crne Gore donosi Ministarstvo odbrane na predlog Generalštaba VCG, na period od dvije godine.\n– Po preuzimanju dužnosti upoznat sam da je predlog plana za 2020. godinu Generalštab dostavio Ministarstvu u junu prošle godine, ali da on nije donijet, kao ni prethodnih godina. Otklanjanju svih izazova vezanih za realizaciju plana unapređivanja oficira i podoficira posvetićemo se što skorije, zajedničkim zalaganjem svih nadležnih, izjavio je načelnik Generalštaba VCG.\nĐurović dodaje da jedinice Vojske Crne Gore, od marta prošle godine, pružaju podršku državnim organima u cilju suzbijanja i sprečavanja prenošenja korona virusa.\n– Naši pripadnici su danonoćno čuvali karantine, zdravstvene ustanove i domove starih, za šta je dnevno bilo angažovano oko 160 pripadnika. Odgovorili smo i zahtjevu Kliničkog centra, postavivši 30 vojnih šatora ispred domova zdravlja i bolnica širom Crne Gore.\nKapaciteti Vazduhoplovstva VCG za medicinski transport, najbolji u zemlji, na usluzi su građanima u ovakvim situacijama, tako da su vojni piloti izveli 15 letova kojima su prevozili teško bolesne bebe, djecu, odrasle građane, pripadnike Vojske i medicinska sredstva Instituta za javno zdravlje. Posebno možemo biti ponosni na pripadnike HBRNO (Hemijsko, biološko, radiološko, nuklearna odbrana) službe, koji konstantno dekontaminiraju javne površine, medicinske ustanove, vozila, vazduhoplove O njihovom zalaganju najbolje govori podatak da je dezinfikovano skoro dva miliona kvadratnih metara i oko 2.000 vozila, od čega 11 vazduhoplova. Pripadnici Vojske su od 4.februara do 12.aprila, u saradnji s Ministarstvom zdravlja, dijelili medicinske maske i dezinfekciona sredstva građanima u osam crnogorskih gradova s najvećim brojem inficiranih, podsjećajući na taj način na važnost poštovanja mjera, kako bismo što prije pobijedili pandemiju.\nVažno je naglasiti da timovi Vojno-medicinskog centra, u koordinaciji sa Domom zdravlja Podgorica vakcinišu građane, pripadnike Vojske i Ministarstva. Nažalost, upravo su ovakvi krizni momenti oni u kojima kapaciteti naše institucije dolaze do izražaja, ali sam zadovoljan što građani znaju da mogu računati na požrtvovanost i obučenost pripadnika VCG, zaključuje Đurović.\nZalagaće se za bolji standard vojnika\nĐurović je naglasio da je svjestan koliko odricanja nosi sa sobom vojnička profesija i smatra da takvo zalaganje mora biti adekvatno vrednovano unaprjeđenjem standarda.\n– Zalagaću se za stambeno zbrinjavanje pripadnika Vojske i poboljšanje infrastrukture u kasarnama, kako bismo imali što bolje uslove za rad. Vojska Crne Gore suočava se sa sličnim izazovima kao i oružane snage zemalja u regionu. Upravo zato je važna pripadnost kolektivnom sistemu bezbjednosti, jer možemo iskoristiti kapacitete i podršku saveznika da prevaziđemo ograničenja, naglasio je načelnik Generalštaba VCG.


Potez očajnika: Višković pozvao privrednike iz Srbije da se iz FBiH presele u RS – Haber.ba\nPredsjednik Vlade bh. entiteta Republike Srpske Radovan Višković rekao je danas u Novom Sadu da je intenzivirana saradnja ovog bh. entiteta i Srbije u svim oblastima, ilustrujući to podatkom da je pomoć Srbije Republici Srpskoj u proteklih nekoliko godina premašila 30 miliona eura.\nVišković je zahvalio rukovodstvu Srbije za podršku Republici Srpskoj u realizaciji različitih infrastrukturnih projekata, saopšteno je iz Biroa Vlade RS za odnose sa javnošću.\nOn je naglasio da je Poslovni forum AP Vojvodina-Republika Srpska, kojem je prisustvovao, prilika da se privredni subjekti RS-a i Srbije povežu, zajedno rade i nastupaju na evropskim tržištima, prenosi “Srna”.\n“Da bismo sačuvali RS i jačali srpski narod na svim prostorima gdje živi, potrebna nam je jača ekonomska povezanost i ekonomska sigurnost”, rekao je Višković.\nVišković je danas u Novom Sadu posjetio i “Sajam zavičaja – zavičaj kroz privredu, turizam i kulturu”, na kojem je predstavljena i Turistička organizacija RS.\nTeme:bh. entitet RS, FBiH, izdvojeno, preseljenje, privrednici, Radovan Višković


RTCG - Radio Televizija Crne Gore - Nacionalni javni servis :: Van arene :: Japanski premijer pozvao da se OI prate od kuće\n27. 07. 2021. 22:46 >> 22:46 0\nNEĆE PREKIDATI IGRE\nJapanski premijer pozvao da se OI prate od kuće\nJapanski premijer Jošide Suga pozvao je danas građane da izbjegavaju izlaske koji nijesu neophodni, da Olimpijske igre prate na televiziji kod kuće, ali je rekao da nema potrebe da se razmatra prekidanje Igara.\nOn je u danu kada je u Tokiju zabilježen najveći broj novih infekcija korona virusom od izbijanja pandemije, rekao da se od početka Igara građani već manje kreću zbog kontrole saobraćaja i vladinog zahtjeva da rade od kuće.\nJapanska vlada trpi kritike jer su joj navodno OI važnije od zdravlja naroda, a prema posljednjim istraživanjima podrška javnosti Suginom kabinetu je opala na 30 odsto.\nMinistar zdravlja Norihisa Tamura kao uzrok porasta broja infekcija naveo je "delta soj" korona virusa i služenje alkohola u barovima i restoranima uprkos vanrednom stanju koje je na snazi do 22.avgusta.\nKonstantni porast broja zaraženih pokazuje da ne daju rezultate uvođenje dvonedjeljnih hitnih mjera kojima je skraćeno radno vrijeme restoranima i zabranjeno točenje alkohola, rekao je Kazuhiro Tateda, stručnjak za zarazne bolesti Univerziteta Toho.\nOn je ocijenio da bi zbog Olimpijskih igara i godišnjih odmora broj inficiranih mogao da raste narednih nedjelja.\nZdravstveni stručnjaci su naveli da je najviše novozaraženih među mladima koji nijesu primili vakcinu.\nGuvernerka Tokija Juriko Koike rekla je da je više od 60 odsto starijih potpuno vakcinisano i da oni čine samo dva odsto novih slučajeva zaraze.\nIstakla je da je veoma važno da se mlađi što prije vakcinišu.\nTokio je danas prijavio 2.848 novozaraženih, što je najveći broj od početka pandemije.\nPrethodni rekord po broju oboljelih je 2.520 i on je registrovan 7. januara.\nTokio je pod vanrednim stanjem tokom Olimpijskih igara.\nPočetkom 2022. biće poznato koliko su koštale OI\nIvović u idealnom timu OI\n08. 08. 2021. 1\nBrazil ponovo najbolji na OI\nFrancuska u polufinalu sa Švedskom


Beta\t 23. septembra 2015. 13:40\nReči čuvene rođendanske pesme “Happy Birthday To You” više nisu zaštićene autorskim pravima, odlučio je Federalni sud u SAD.\nZaštitu autorskih prava je 1935. podnela kompanija Klejton Sami F Co (Clayton F Summy Co), čiju je naslednicu Vorner/Čepel kupio za 25 miliona dolara krajem 1980-ih, a time i određena prava na “Happy Birthday To You”.\nMildred i Peti Hil su svoju verziju nazvali “Good Morning To All” ali je to kasnije evoluiralo u najpoznatiju rođendansku pesmu na svetu koju je i Merilin Monro 1962. otpevala predsedniku Džonu Kenediju.\nSlučaj protiv Vorner/Čepela su pokrenuli 2013. Rujpa Marja i Robert Zigel pošto im je izdavač tražio 1.500 dolara za pravo na njeno korišćenja pesme u dokumentarnom filmu o “Happy Birthday To You”.\n“Sestre Hil su dale Samiju pravo na melodiju i pravo na klavirski aranžman zasnovan na melodiji, ali nikada pravo na reči”, naveo je King.\nMarja je posle presude izrazila zadovoljstvo, ali i navela da je morala da plati 455 dolara Vorner/Čepelu zbog uključivanja “Happy Birthday To You” na živi album na kojem je zabeležno kako članovi njenog benda i publika pevaju tu pesmu na njen rođendan.


source.ba | Kajari: Kosovske snage ne mogu na sjever bez odobrenja Kfora\nNovi komandant Kfora, mađarski general Ferenc Kajari, izjavio je da bezbjednosne snage samoproglašenog Kosova ne mogu biti raspoređene na sjeveru bez njegovog odobrenja i ocijenio stabilnom trenutnu situaciju u južnoj srpskoj pokrajini.\nOn je naglasio da Kfor nastavlja da svakodnevno sprovodi svoj mandat - koji proističe iz rezolucije Savjeta bezbjednosti UN 1244 iz 1999. godine, a informaciju da Priština planira da zauzme Valeč na sjeveru, koju je iznio predsjednik Srbije Aleksandar Vučić nije želio komantaristati.\n"Moji zadaci su da osiguram da međunarodne trupe Kfora i dalje budu snažna i pouzdana snaga, kao što su se dokazale u prošlosti. Moj primarni fokus - kao komandanta NATO snaga - jeste da držim vojnike i sposobnosti spremnim i sposobnim da djeluju kada je to potrebno u skladu s našim mandatom UN i naređenjima viših komandanata", rekao je Kajari za "Kosovo onlajn".\nKajari je naveo da Kfor ima dugogodišnju, odličnu saradnju s Vojskom Srbije, na svim nivoima odgovornosti, te da redovno razgovara s načelnikom odbrane Srbije generalom Milanom Mojsilovićem.\n"Kfor će nastaviti da blisko sarađuje i s Vojskom Srbije i sa kosovskim bezbjednosnim organizacijama na osiguranju bezbjednosti širom Kosova. Tako će se sinhronizovane patrole sa Vojskom Srbije nastaviti duž administrativne granice", rekao je on, prenose Nezavisne.\nTužilaštvo u Beogradu podiglo optužnicu protiv Čedomira Jovanovića


Dačić istakao šta je ključni spoljnopolitički prioritet Srbije - Infobrif\nDačić istakao šta je ključni spoljnopolitički prioritet Srbije\nObjavljeno 8.05.2019. u 16:25\nBUDVA – Pristupanje Evropskoj uniji ostaje ključni spoljnopolitički prioritet Srbije, kao i regionalna saradnja, izjavio je danas u Budvi ministar spoljnih poslova Ivica Dačić i istakao da je za puno ostvarenje saradnje u regionu neophodno učešće svih, kao i ispunjavanje obaveza koji su u tom procesu preuzete.\n„Regionalna saradnja nije jednosmerna ulica, već zahteva angažovanje svih strana“, rekao je Dačić na sastanku Jadransko-jonskog saveta i Ministarskom savetu sastanku Strategije Evropske unije za jadransko-jonski region u Budvi.\nOn je istakao da Srbija, u cilju doprinosa jačanju regionalne saradnje, posebnu pažnju pridaje aktivnostima u okviru „Berlinskog procesa”, ali i važnim aktivnostima drugih regionalnih inicijativa.\nDačić je naveo i da Srbija podržava primenu zajednički usaglašenih regionalnih projekata, posebno kada je reč o infrastrukturnim projektima, ulaganjima u saradnju mladih, kao i usaglašavanje novih zajedničkih projekata u drugim oblastima koji bi doveli do boljitka života u regionu i pre formalnog pristupanja EU.\nTakođe, šef srpske diplomatije naveo je da Srbija preduzima reformske procese usmerene ka punoj afirmaciji pristupanja Uniji i da je jasna perspektiva članstva u EU bila i ostala glavni pokretački faktor niza reformi i pozitivnog razvoja u regionu.\nOn je istakao i da politika proširenja EU za Srbiju predstavlja jedan od najvažnijih instrumenata Unije, ne samo u stabilizaciji regiona i pomoći postizanju ekonomskog prosperiteta, već i u postizanju stabilnosti i bezbednosti Unije kao celine.\nStoga, proširenje EU na prostor Zapadnog Balkana nije u interesu samo kandidata i potencijalnih kandidata za članstvo, već je u interesu same EU i njenih država članica, poručio je šef srpske diplomatije.\nU tom smislu, Dačić je naveo da specifičnost Strategije EU za Jadransko-jonski region u odnosu na ostale makro-regionalne strategije EU, koja se ogleda u učešću velikog broja država koje još uvek nisu postale članice, zbog čega sama Strategija i učešće u njoj nesumnjivo predstavljaju dodatan podstrek procesu integracije.\nOn je rekao i da Srbija vidi Strategiju EU za Jadransko-jonski region kao okvir za bližu i produbljenu praktičnu saradnju sa drugim državama regiona, članicama EU, i onima koje članstvu u EU teže, kao i za građenje infrastrukturnih, privrednih i kulturnih veza radi postizanja sinergije u aktivnostima od zajedničkog interesa.\nDačić je kazao da posebno pozdravljamo napore koji su preduzeti od strane zemalja učesnica u ugrađivanju prioriteta i projekata od makro-regionalnog značaja u instrumente EU kojima će biti regulisani Evropski investicioni i strukturni fondovi i Instrument za pretpristupnu pomoć (IPA) u narednom finansijskom okviru.\nOn je podvukao da je produbljivanje saradnje u okviru Strategije EU za Jadransko-jonski region za nas od ogromnog značaja, s obzirom na prenošenje iskustva u vezi sa funkcionisanjem institucija EU kroz saradnju i prepoznavanje zajedničkih interesa sa državama članicama EU koje se nalaze u Jadransko-jonskom regionu.\nUkazao je da su predstavnici Srbije, koja 1. juna preuzima predsedavanje Jadransko-jonskom inicijativom, ozbiljno pristupili pripremama, radi što bržeg definisanja prioriteta i kalendara predsedavanja.\nBudući da je Srbija, još uvek, jedina od 8 država članica Strategije koja nema direktan izlaz na more, suština predsedavanja će biti na značaju funkcionalne i sinergetske povezanosti morskog priobalja sa kontinentalnim zaleđem regiona.\nDačić je zahvalio kolegama iz Crne Gore na organizaciji skupa u Budvi i uspešno, predsedavanju Jadransko-jonskoj inicijativi i Strategiji EU za Jadransko-jonski region, te dodao da će Srbija nastaviti sa produbljivanjem saradnje u regionu oslanjajući se na iskustva prethodnih predsedavajućih i sarađujući sa budućim predsedavajućim.\nSrpski ministar je pozdravio predstavnike Severne Makedonije, koja je postala deveta članica Jadransko-jonske inicijative, uz poruku da je Srbija spremna da pruži svu moguću podršku i pomoć gde god je to neophodno, uz nadu da će procedura uključivanja Severne Makedonije u Strategiju EU za Jadransko-jonski region biti ubrzana.\nTakođe, poželeo je dobrodošlicu predstavnicima San Marina, koja će postati deseta članica Jadransko-jonske inicijative.\nDačić je naveo i da Srbija ima odličnu saradnju sa svim državama Jadransko-jonskog regiona, a posebno sa partnerima iz Italije, sa kojima deli obavezu koordinacije drugog stuba Strategije EU za Jadransko-jonski region: „Povezivanje regiona“.\nIstakao je i da Srbija ulaže napore u jačanju saradnje u drugim stubovima Strategije EU za Jadransko-jonski region, a to su održivi turizam, plavi rast i kvalitet životne sredine, radi pružanja podrške partnerskim zemljama učesnicama u ispunjavanju zacrtanih ciljeva.\nBerlinski procesBudvaEvropska unijaIvica Dačić\nNesreća u Pančevu: Motociklista povređen u sudaru sa automobilom\nGoogle objavio koliko ljudi koristi poslednju verziju Androida


Klik - Ministar gospodarstva dao ostavku\nMinistar gospodarstva dao ostavku\nPriznao mito: Fukushiro Nukaga, japanski ministar gospodarstva\nFukushiro Nukaga se našao na udaru kritika svojih političkih protivnika i ključnih figura unutar vladajuće Liberalno demokratske stranke (LDP), zbog navodnog primanja mita od osiguravajuće kuće KSD\nTOKIO - Japanski ministar gospodarstva Fukushiro Nukaga u utorak je podnio ostavku zbog skandala s primanjem mita, nanijevši novi ozbiljan udarac vladi neomiljenog premijera Yoshira Morija.\n"Nisam mogao stvoriti više neprilika vladi i parlamentu. Duboko se ispričavam javnosti", rekao je Nukaga napuštajući rezidenciju premijera. On se našao na udaru kritika svojih političkih protivnika i ključnih figura unutar vladajuće Liberalno demokratske stranke (LDP), zbog navodnog primanja mita od osiguravajuće kuće KSD.\nNakon podnošenja ostavke, Nukaga je priznao da je od KSD primio ukupno 15 milijuna jena (128.000 dolara). Nukaga je treći ministar koji napušta Morijev kabinet u proteklih 10 mjeseci od vladina preuzimanja dužnosti.\nVlada premijera Morija, prema ispitivanju javnog mnijenja Nihon TV, uživa podršku samo 16.4 posto ispitanih, dok ih je 68.9 posto njome nezadovoljno.\nNukagu će zamijeniti bivši šef Agencije za ekonomsko planiranje Taro Aso (60), zastupnik u Dietu (parlament) u šest mandata s elitnim političkim pedigreom - njegov je djed prvi poslijeratni japanski premijer Shigeru Yoshida.\nNovi ministar gospodarstva najavio je da će vlada nastojati zadržati trend, zasada sporog, ali kontinuiranog oporavka japanske ekonomije.


Ramuš Haradinaj i Anton Ćuni sa najvećim padom u broju dobijenih glasova - Kosovo Online\n5. Mart 2021. • 08:01\nEugen Cakoli iz Demokratskog instituta Kosova objavio je na svom Fejsbuk nalogu da je na osnovu zvaničnih podataka CIK najveći porast podrške glasača na parlamentarnim izborima, u odnosu na prethodne, zabeležio funkcioner Samoopredeljenja Gljauk Konjufca, a da su najveći pad u broju glasova zabeležili Ramuš Haradinaj i Anton Ćuni, prenosi Reporteri.\nNa izborima 14. februara Gljauk Konjufca osvojio je 127.955 glasova više nego na izborima 6. oktobra 2019. godine.\nPrema navodima Cakolija, kandidati sa najvećim padom glasova u odnosu na prošle izbore su Ramuš Haradinaj, sa 34.757 glasova manje i Anton Ćuni iz DSK sa 16.891 glasom manje u odnosu na prethodne izbore.\nVjosa Osmani Gljauk Konjufca Ramuš Haradinaj Anton Ćuni rezultati\nCentralna izborna komisija objavila je rezultate vanrednih parlamentarnih izbora 14. februara, prema kojima je pobednik izbora Pokret Samoopredeljenje osvojio 49,95 odsto glasova, što mu donosi 58 poslaničkih mandata.\nVjosa Osmani, drugi političar sa najviše glasova u istoriji izbora na Kosovu\nRSE: Šta nakon objavljivanja konačnih rezultata izbora na Kosovu?


Početkom aprila prvi put predstavljanje van granica BiH - Trebevic.net\nProdekan za umjetnički i naučno-istraživački rad na Muzičkoj akademiji Biljana Štaka rekla je Srni da će profesori Akademije održati tri koncerta – 5. aprila u Mariboru, 6. aprila u Ljubljani i 7. aprila u Beču.\nPrema njenim riječima, biće održani cjelovečernji koncerti, a predviđeno je da na njima nastupi od 15 do 17 profesora Muzičke akademije.\n“Održavanje ovih koncerata dio je šire akcije povezivanja sa drugim muzičkim akademijama i predstavljanja naše akademije van prostora Republike Srpske i BiH. Održavanjem koncerata pokušaćemo da podignemo saradnju na viši nivo, da dogovorimo razmjenu studenata i profesora”, istakla je Štaka.\nOna je navela da se održavanjem ova tri koncerta realizuje projekat kojim je Muzička akademija konkurisala kod Ministarstva civilnih poslova BiH.\nBiljana ŠtakaMuzička akademija


Povećanje prihoda uposlenima u obrazovanju KS nije presedan - Istinomjer\nPočetkom sedmice, premijer Kantona Sarajevo Elmedin Konaković najavio je veće plate i bolji status radnika u obrazovanju. Kako je rekao Konaković, Kanton Sarajevo je spreman poboljšati uslove rada i položaj osoba uposlenih u predškolskom odgoju i osnovnom odgoju i obrazovanju u ovom kantonu.\nJednom smo korigovali osnovicu, u narednom periodu planiramo još jedno povećanje osnovice i koeficijenata. Spremni smo znatno popraviti poziciju svih ljudi koji rade u sektoru obrazovanja. Spremni smo napraviti jedan presedan koji dosad nije napravljen.\nElmedin Konaković (20.10.2017.)\nMeđutim, postavlja se pitanje da li je zaista korekcija osnovice i povećanje koeficijenata presedan koji će po prvi put učiniti Vlada KS na čelu sa Konakovićem? Ispostavit će se da nije baš tako. Tako je u junu 2013. godine tadašnja kantonalna uprava potpisala sporazum sa sindikatima osnovnog i srednjeg obrazovanja o osnovici, platnim razredima i koeficijentima godini za predškolsko i osnovno obrazovanje. Tada je tadašnji premijer KS Suad Zeljković ovako elaborirao povećanje koeficijenata za uposlene u obrazovanju:\nUsaglašena je cijena rada za 2013. godinu, koja će se početi primjenjivati od 1. juna ove godine. Koeficijent iznosi 2,76, a u zavisnosti od finansijske situacije do kraja godine ostaje mogućnosti da se poveća na najviši koeficijent 2,83. Problem su bile liste platnih razreda, koje različito tretiraju koeficijente u osnovnom (24 razreda) i srednjem obrazovanju (20 razreda), a posebno u kulturi (24 razreda). Uradili smo dobru stvar u ovom momentu.\nSuad Zeljković (17.6.2013.)\nPovećanje osnovice i koeficijenata uposlenima u jednom od najvažnijih sektora pohvalna je odluka, međutim, tvrdnja da se radi o presedanu je, kada se uzme u obzir da su i prethodne vlade povukle slične poteze, netačna, te Istinomjer premijeru Konakoviću ovaj put daje ocjenu “neistinito”.\nIstinomjer će nastaviti pratiti najavljene poboljšanje rada, veće koeficijente i osnovice i bolji radno-pravni status uposlenih u ovoj struci u narednom periodu, a na osnovu riječi premijera Konakovića.


“Visoki predstavnik međunarodne zajednice u BiH, Christian Schmidt, nije zauzeo stranu kada je na nedavnoj konferenciji u Nemačkoj govorio o potrebi izborne reforme u BiH, već je ‘opisao različite poglede’ po tom pitanju u zemlji”, saopšteno je iz Kancelarije visokog predstavnika (OHR).\nIzjava OHR -a usledila je nakon sastanka hrvatskog člana Predsedništva Bosne i sadašnjeg predsedavajućeg Željka Komšića i ambasadora EU u BiH u sredu.\nKomšić je nakon sastanka rekao da je ambasador BiH u Nemačkoj upućen u kancelariju nemačke kancelarke Angele Merkel da pita „da li izjava Christiana Schmidta predstavlja promenu politike Nemačke u odnosu na izjavu koju je Vlada dala 6. maja.”\nKomšić se poziva na Schmidtove izjave sa nedavne konferencije za novinare u Nemačkoj u vezi sa Izbornim zakonom BiH i predloženim izmenama.\n„Gospodin Komšić je hrvatski predstavnik u državnom Predsedništvu, ali više su ga izabrali Bošnjaci nego Hrvati. Koliko je sistem komplikovan vidi se i po tome što je predstavnik Hrvata (Dragan) Čović izgubio u sukobu sa Komšićem”, rekao je Schmidt na tom sastanku.\nPrema Komšićevim rečima, ova izjava je u suprotnosti sa ranijim dokumentom nemačkog Ministarstva spoljnih poslova, u kojem se kaže da je “nemačka Vlada mišljenja da bi princip ‘legitimnog predstavljanja’ o kojem se govori u kontekstu izborne reforme mogao dodatno produbiti podelu BiH i zakomplikovati provođenje relevantnih sudskih presuda.”\nNakon sastanka s ambasadorima EU u sredu, Komšić je rekao da Nemačka ne menja svoju politiku prema BiH kako je opisano u dokumentu od 6. maja, bez obzira na izjave koje je Schmidt nedavno dao.\n„Visoki predstavnik je govorio o situaciji i opisao različite stavove, ističući da su trenutni razgovori o reformi izbornog zakona teški. On nije zauzeo ničiju stranu i predložio nam je da zajedno radimo na tome da na vreme započnemo razgovore o zakonu ili izmenama zakona, pre izbora 2022. godine”, navodi se u saopštenju.\n“Visoki predstavnik poziva zakonodavno telo BiH da provede preporuke ODIHR / GRECO -a i Venecijanske komisije i predstavi paket izbornih reformi u skladu s demokratskim načelima i odlukama Evropskog suda za ljudska prava i BiH Odluke Ustavnog suda o izborima. Svaki zakon treba poštivati principe Općeg okvirnog sporazuma za mir”, saopšteno je iz OHR -a.


Mojkovac čuva i afirmiše crnogorski identitet | Kodex.ME\nOpštinski odbor DPS-a\nMojkovac se uvijek sa dužnom pažnjom odnosio prema značajnim stvaraocima koji su živjeli ili žive u ovom gradu, jer je njihovo stvaralaštvo jedan od temelja kulturnog i državnog identiteta Crne Gore, saopšteno je iz tamošnjeg odbora Demokratske partije socijalista (DPS).\n10. 08. 2020 - 13:53 Autor: M. B.\nJedan od takvih, je kako ističu književnik Božo Bulatović i kažu da upravo zato vrijedna književna nagrada nosi ime ovog pisca.\nOpština Mojkovac raspisala je konkurs za dodjelu nagrade ,,Božo Bulatović" u 2020. godini i to za stvaralaštvo iz oblasti književnosti, a konkurs je otvoren do 20. avgusta.\nPodsjetili su da je Bulatović jedan od uzornih crnogorskih pisaca 20. vijeka.\n"Svojim književnim radom dao je veliki doprinos kulturnom razvoju Crne Gore. Mojkovčani sa ponosom ističu da je ovaj grad iznjedrio čovjeka koji je ostavio dubok trag i značajno književno i kulturno nasljeđe sadašnjim i budućim generacijama", saopštili su iz DPS-a i dodali da je Božo Bulatović dao lični pečat izgradnji crnogroskog državnog identiteta.\n"Crna Gora je bila lajt motiv njegovog rada, a afirmacija crnogorske slobodarske tradicije i posebnosti, njegov ljudski i stvaralački cilj. Ustanovljenje nagrade ,,Božo Bulatović" izuzetan je događaj u kulturnom životu kako Mojkovca, tako i cijele Crne Gore. Demokratska partija socijalista i ubuduće će odlučno čuvati i afirmisati vrijednosti koje su Crnoj Gori u amanet ostavili ljudi kao što je Božo Bulatović", poručuje se u saopštenju.


Han: Srbiji sredstva kao da je članica EU\nEvropski komesar za regionalnu saradnju obećao značajnu pomoć za oporavak od poplava iz Fonda solidarnosti Evropske unije...\nEvropski komesar za regionalnu saradnju Johanes Han izjavio je da će Srbija iz Fonda solidarnosti Evropske unije dobiti značajna sredstva za oporavak od poplava, ali nije mogao da navede preciznu sumu, dok se ne obavi procena štete.\nHan je tokom današnje posete Srbiji razgovarao sa premijerom Aleksandrom Vučićem i šefom diplomatije Ivicom Dačićem, a obišao je Obrenovac i Šabac. Na konferenciji za novinare Han - u čijoj nadležnosti je Fond solidarnosti EU, ponovio je da će Srbija u pogledu dobijanja sredstava za oporavak biti tretirana kao članica Unije.\nS druge strane, predsednik Vlade Srbije Aleksandar Vučić poručio je da zemlja očekuje značajnu pomoć od Evopske unije, ali da će najveći teret za obnovu pogođenih područja morati da podnese sama.\nNikolić: Vlada besprekorna, opomena građanima\nIstovremeno, Obrenovac je danas, u društvu ministra unutrašnjih poslova Nebojše Stefanovića, posetio predsednik Srbije Tomislav Nikolić, koji je tom prilikom izjavio da se u poplavama, koje su zadesile Srbiju država izvanredno snašla i da je Vlada besprekorno obavila svoj posao.\nNikolić je ocenio da je katastrofa koja je zadesila Srbiju velika opomena za budućnost, ne toliko za državu, već za građane, jer - kako je rekao - da je bilo više saradnje, ljudske žrtve bi bile izbegnute.\nNikolić je u Obrenovac dopremio pomoć u 12 kamiona i tri kombija.\nVučić: Pomoć donatora će pokriti 20 do 25 odsto štete


Podaci o novozaposlenima - tajna\nDok se svakodnevno govori o smanjivanju troškova javnog sektora i nagađa o broju ljudi koji će dobiti otkaz, podaci o broju novozaposlenih su i dalje tajni.\nNovinari "Danas"-a su pokušavali najpre da tu informaciju dobiju od nadležnog Ministarstva finansija, kojem je poverenik za informacije od javnog značaja zbog odbijanja da dostave informaciju izrekao dve novčane kazne - od 20.000 i 180.000 dinara.\nNa ponovljeni zahtev Ministarstvo finansija je ipak reklo da podatke o tome koliko je ljudi zaposleno u javnom sektoru samo tokom prošle godine - nema, te da se "Danas" obrati Vladi Srbije.\nVlade Srbije, odnosno njena Komisija za davanje saglasnosti za nova zapošljavanja. Vlada Srbije nije odgovorila na dva zahteva za pristup informacijama od javnog značaja, 22. oktobra prošle i 10. februara ove godine.\nS obzirom da na isto, dva puta postavljeno, pitanje Vlada nije odgovorila, a imajući u vidu da Poverenik nema ovlašćenja da reaguje u slučaju neodgovaranja ove institucije, preostalo je samo podnošenje tužbe Upravnom sudu.\nPitanje koje su novinari "Danasa" Vladi postavili 10. februara glasilo je: "Koliko je Komisija za davanje saglasnosti za nova zapošljavanja i dodatno radno angažovanje kod korisnika javnih sredstava dala saglasnosti za zapošljavanje novih ljudi od usvajanja zabrane zapošljavanja u javnom sektoru početkom decembra 2013. do 1. februara 2015. godine? Koliko je za koju instituciju odobreno novih zaposlenja u istom periodu?"\nPočetkom decembra Skupština Srbije usvojila je zabranu zapošljavanja u javnom sektoru do 31. decembra 2015. godine. S druge strane, odlučeno je i da novi mogu biti zaposleni samo uz saglasnost komisije Vlade Srbije na predlog ministarstva ili drugog nadležnog organa. Na čelu te komisije trenutno se nalazi Nenad Mijailović, državni sekretar u Ministarstvu finansija.\nNa sajtu lista "Danas": http://www.danas.rs/danasrs/ekonomija/_novinar_danas_tuzio_vladu_srbije.4.html?news_id=299409


njujork us open saopstenje u danu kada umire 391 ljudi\nToliko slični, a toliko različiti, čak i u momentima kada se broj umrlih od Covid-19 virusa broji u hiljadama oni se ne slažu oko plana. Dok je Vimbldon najavio da ove godine nećemo gledati prestižni turnir na travi, US Open se odmah oglasio sledećim saopštenjem:\n- Mi razumemo jedinstvenu situaciju s kojom se susreo Sveengleski teniski klub i razloge za otkazivanje ovogodišnjeg Vimbldona. U ovom trenutku, USTA i dalje planira da održi US Open kao što je planirano, kao što nastavljamo i da sprovodimo u delo sve planirane radnje tim povodom. USTA pažljivo prati situaciju koja se, u vezi sa pandemijom Covid-19, rapidno menja i priprema se za sve varijante. Mi se, takođe, oslanjamo i na našu Savetodavnu zdravstvneu grupu, kao i na zvanične vlasti i bezbednosnih struktura kako bismo imali najšire razumevanje ove situacije. U svakom slučaju, sve odluke koje će USTA donositi u vezi sa US Openom će biti usmerene na to da zdravlje svih igrača, navijača i drugih koji imaju veze sa turnirom bude na prvom mestu - navodi se u saopštenju.\nDakle, Velika jabuka ne odustaje od plana da bude jedini grend slem ove godine uopšte igran ili igran u redovnom terminu! Da li je ovo rešenost, uverenost da će sve biti u redu do septembra ili prosto tvrdoglavost ostaje da se vidi, tek činjenice kažu sledeće: U prethodnih 24 sata samo na površini Njujorka (bez Nju Džersija!) od posledica korona virusa preminuo je 391 čovek, samo u opštini Njujork je zabeleženo 83.172 slučajeva i 1.941 smrti, 12.226 ljudi je hospitaliozvano, od čega se čak 3.022 nalaze na intezivnoj nezi, 6.142 ljudi je otpušteno kući.\nDakle, situacija ne da nije ružičasta već je puka suprotnost toga! Za sada je ovo aktuelna odluka, a očigledno je USTA pripremila saopštenje koje je samo čekalo potvrdu otkazivanja Vimbldona. Motiva za ovu odluku ima mnogo, ali ostaje da se vidi da li će sve biti odigrano po planu i da li ćemo ove sezone na novom betonu promenjenom nakon 42 godina gledati Novaka Đokovića, Rafaela Nadala, Rodžera Federera...


You searched for putevi - Trebevic.net\nRezultat pretrage za: putevi\nSaobraćaj se na većini puteva u Republici Srpskoj odvija po mokrim i klizavim kolovozima, saopštio je Auto-moto savez (AMS) Republika Srpske. – Na dionicama koje prolaze kroz usjeke i pored kamenih kosina skrećemo pažnju na opasnost od odrona, a...\nRomanijaputevi: Oprez, snijeg na višim planinskim prevojima\nMagistralni i regionalni putevi Sarajevsko-romanijske i gornjodrinske regije su očišćeni, ali na višim planinskim prevojima i usjecima ima ostataka snijega na kolovozu, pa se vozačima preporučuje povećan oprez, rekli su Srni u “Romanijaputevima”. Tehnički direktor preduzeća Dragan Buloščić naglasio...\nPutevi očišćeni, odvijanje saobraćaja bez poteškoća\nMagistralni i regionalni putevi u Sarajevsko-romanijskoj i gornjodinskoj regiji su očišćeni i posuti solju, pa se saobraćaj odvija bez poteškoća, rečeno je Srni u preduzeću “Romanijaputevi”. Tehnički direktor u ovom preduzeću Dragan Buloščić rekao je da visina snijega na...\nNa većini puteva u Republici Srpskoj i Federaciji BiH /FBiH/ saobraćaj se odvija po mjestimično suvim kolovozima, uz smanjenu vidljivost zbog magle, saopšteno je iz Auto-moto saveza Republike Srpske. Iz Saveza ističu da je posebna pažnja, zbog učestalih odrona...\nPutevi prohodni na području Sarajevsko-romanijske regije\nMagistralni i regionalni putevi na području Sarajevsko-romanijske i Gornjodrinske regije posuti su solju zbog niske jutarnje temperature vazduha, rečeno je Srni u “Romanijaputevima”. Tehnički direktor u ovom preduzeću Dragan Buloščić naglasio je da je visina snijega na planinskim prevojima...\nAuto-moto savez Republike Srpske upozorio je jutros vozače na maglu koja smanjuje vidljivost na dionicama uz rijeke, te učestale odrone, posebno na putnom pravcu Brod na Drini-granični prelaz Hum prema Crnoj Gori, gdje se saobraćaj odvija otežano. Magla smanjuje...\nMagistralni i regionalni putevi u Sarajevsko-romanijskoj i Gornjodrinskoj regiji su prohodni, a sva potrebna mehanizacija za čišćenje snijega na terenu je od jutros kada je počeo da pada snijeg, rekao je Srni tehnički direktor “Romanijaputeva” Dragan Buloščić. Buloščić je...\nOsam sela u Sokocu bez struje, lokalni putevi očišćeni\nEkipe elektrodistributivne Radne jedinice Sokolac rade na otklanjanju kvarova na dijelu dalekovoda Sokolovići zbog čega je osam sela bez struje, rekao je jutros Srni upravnik ove Radne jedinice Srđan Knežević. Knežević je naveo da su sela od Kusača do...\nUgažen snijeg na kolovozu otežava saobraćaj preko Romanije i Rogoja, zatim na putnim pravcima Mrkonjić Grad-Miliništa, Tisovac-Kneževo-Ugar i Kola-Stričići-Čađavica, saopšteno je iz Auto-moto saveza Republike Srpske. Zbog snježnih smetova neprohodan je regionalni put Ulog-Klanci preko prevoja Morine. U FBiH...


Neki neodgovorni poljoprivrednici nakon ubiranja letine s polja često spaljuju ono što preostane. To je veoma opasno kako zbog širenja vatre na susedne njive, tako i na okolno šumsko rastinje ali i vikendice koje se nalaze na nekim mestima u starčevačkom ataru. Nekontrolisanom širenju vatre pripomoglo je i neuobičajeno toplo vreme u oktobru kao i pojačani vetar koji je duvao danima. Mesna zajednica Starčevo je, zbog toga, uvela neku vrstu dežurstva čak i nakon radnog vremena, kako bi, ...\nAKTIVNOSTI LOVAČKOG DRUŠTVA: Odstrel štetočina\nUSPUT ZABELEŽENO: Belgijanci, naši gosti\nDržavno ili privatno visokoškolstvo?\nDarko Ješić, novi v.d. direktor Doma kulture: Kultura kao način života\nDarko Ješić je rođen 1979. godine u Pančevu. Obrazovanje je započeo u Osnovnoj školi u Starčevu, a po završetku školovanje je nastavio u pančevačkoj srednjoj hemijskoj školi. Svoje akademske studije uspešno je završio na Beogradskom ...\nOdbojkaški klub Borac osnovan je 1978. godine kao odbojkaška sekcija Društva za telesno vaspitanje “Partizan“. Prve dve takmičarske sezone klub je odigrao u Opštinskoj ligi Pančeva, a već 1980. godine, promenio je ime u OK “Borac“, koje i sada nosi. ...\nRadnici u kulturi Starčeva uzeli su učešće u poznatom dešavanju koji obeležavaju astronomi širom sveta. Starčevo je, 6. oktobra, u prostoru KKK-a obeležilo Svetsku nedelju Svemira. Ovogodišnja tema ove svetske manifestacije je bila “Svemir ...\nU KKK-u nastupio “Poriv“\nStarčevačkim šorom: STARČEVO KAO DEO BANATSKE VOJNE GRANICE\nISTORIJA; Starčevačka “republika“ (2)\nKOŠARKA: Borac na prvom mestu\nPred početak takmičarske sezone, mlađi pioniri Borca su odigrali dve pripremne utakmice: 26 septembra, u Pančevu je odigrana utamica protiv KK-a Virtus basket a ovog puta domaćini izašli kao pobednici sa 67:57; drugu utakmicu Starčevci su odigrali, ...\nRAGBI: Turnir u Beogradu\nDogodilo se na raspustu Iako u toku raspusta nisam išla na letovanje, dogodilo mi se mnogo stvari koje su mi popravile i ulepšale ovo kišno leto. Pored toga, što sam nekoliko puta posetila gradski bazen, pročitala sam mnogo ...\nDimitrije Tešler, dugogodišnji bodibilder: Sport ne zna za godine\nEkskluzivni gost ove rubrike tekućeg broja “Starčevačkih novina“ je, za promenu, jedan novopečeni Starčevac i zove se Dimitrije Tešler, a reč je čoveku koji je imao izuzetno neobičnu i dinamičnu\nGrađani Starčeva su ove godine nakon berbe kukuruza više puta bili uznemiravani sirenom vatrogasnih navalnih vozila. U nekoliko navrata požari na upaljenim njivama bili su na granici ekološke


Sindikat Sloga poziva na podršku roditeljima dece sa invaliditetom – NovostiDana.rs\nUdruženi sindikati Srbije “Sloga” pružaju punu podršku projektu Udruženja građana “Izbor postoji“ iz Bora pod nazivom “Zaštiti da zaštitim – pomozi da pomognem“, a sve u cilju da se javnost u Srbiji animira da pomogne jednoj od najugroženijih društvenih grupa, deci sa invaliditetom i njihovim roditeljima.\nRepublika Srbija broji oko 80 000 korisnika pomoći za negu drugog lica. Skoro polovinu ovog broja čine deca sa 100 i 70 odsto određenog invaliditeta. Roditelji ove dece već šestu godinu, kroz razne aktivnosti i na razne načine pokušavaju da izjednače svoj status sa statusom “hranitelja”, tako što traže pravo na radni staž i mesečnu nadoknadu u visini republičkog minimalca.\nZato očekujemo da se predlog dopune zakona o socijalnoj zaštiti konačno stavi na skupštinski dnevni red i da se usvaji jer smatramo da je konačno došlo vreme da se roditeljima dece sa invaliditetom pruži adekvatna pomoć pri lečenju njihove dece, a naročito da u poznijim godinama mogu da ostvare i pravo na penziju.\nNaslovne strane za utorak, 5. jun 2018. godine


IRMA BARALIJA NAPALA AVDU AVDIĆA: Zasmetalo joj objavljivanje informacija o izbornoj krađi u korist Bh. bloka u Mostaru - Narod.ba\nIRMA BARALIJA NAPALA AVDU AVDIĆA: Zasmetalo joj objavljivanje informacija o izbornoj krađi u korist Bh. bloka u Mostaru\nTVRDI DA NEMA NIŠTA SA TIM 13. Januara 2021.\nPodsjećamo, portal Istraga.ba jučer je objavio tekst u kojem je dokazao kako je prilikom prvog brojanja glasova u Mostaru, u korist Irme Baralije dopisano 14 glasova više nego što je osvojila na biračkom mjestu Brankovac 5, a njenom koalicionom partneru Sanelu Žuljeviću, inače bratu SDP-ovog visokog zvaničnika Anera Žuljevića, dopisan je čak 61 glas više. […]\nPodsjećamo, portal Istraga.ba jučer je objavio tekst u kojem je dokazao kako je prilikom prvog brojanja glasova u Mostaru, u korist Irme Baralije dopisano 14 glasova više nego što je osvojila na biračkom mjestu Brankovac 5, a njenom koalicionom partneru Sanelu Žuljeviću, inače bratu SDP-ovog visokog zvaničnika Anera Žuljevića, dopisan je čak 61 glas više.\nTako je danas članica Naše stranke prozvala novinara Avdu Avdića zbog objavljivanja podataka o ovoj izbornoj krađi, aludirajući da je bio pristrasan prilikom pisanja teksta.\n“Ako može neko da javi Avdi Avdiću i njegovom portalu Istraga.ba da su mi na Carini ukrali 45 preferencija, da vidimo hoće li s istim žarom napisati članak i staviti bombastični naslov kao što je to učinio jučer”, napisala je na Facebooku Irma Baralija.\nmostar bh blok Naša stranka Avdo Avdić Irma Baralija izborna krađa


Dana 16. juna 1989. godine oko četvrt miliona ljudi učestvovalo je u svečanoj ponovnoj sahrani Imrea Nađa, Mikloša Gimeša, Geze Lošoncija, Pala Maletera, Jožefa Silađija i neznanog junaka revolucije, koja je emitovana na televiziji, pa je tako cela zemlja mogla gledati. Cela ceremonija žalosti je zapravo postala simbol sloma Kadarovog režima. Poslednji sovjetski vojnik napustio je Mađarsku 19. juna 1991.godine.\nMađari su poslednji živi borci za slobodu u Evropi, rekao je Viktor Orban na konferenciji održanoj povodom Dana nezavisne Mađarske u Budimpešti. Mađarski premijer je govorio o Evropi i budućnosti Evropske unije. Kako je rekao, rasprava o budućnosti EU započela je u maju, a Mađarska će govoriti prvi put. Prema njegovim rečima, Mađarska je formulisala teze kojima mađarska vlada doprinosi panevropskoj raspravi o budućnosti EU. Orban je to rekao ovako, idemo prema stvaranju jedne evropske superdržave. Međutim, izgradnja briselskog carstva dovešće do nedostatka demokratije, rekao je. Takođe je spomenuo pristupanje Srbije Evropskoj uniji. Orban je rekao da bi Srbija trebala da bude primljena među države članice Evropske unije.\nViktor Orban, premijer, Mađarska: „Članstvo Srbije je od većeg interesa za Evropsku uniju nego za Srbe. Ova činjenica mora biti prepoznata i treba da se prime u članstvo. Poštovane dame i gospodo, istorija nam sada nudi jedinstvenu priliku. Rasprava je započela i napokon možemo otvoreno govoriti o nevoljama, svemu što šteti i tišti građane država članica Evropske unije."


Press Online :: Beograd :: DNEVNIK ZABLUDA: Kakav je rezultat konkursa? / print=true\n17. 08. 2018. - Autor: Večernje novosti/Slobodan MALDINI\nDNEVNIK ZABLUDA: Kakav je rezultat konkursa?\nNa nadmetanju za spomenik Zoranu Đinđiću prva nagrada data je učesniku koji je prekršio konkursne uslove jer nije imao pravo da učestvuje na njemu\nKineska fontana sa internet prodavnice\nVelikan naše moderne arhitekture Nikola Dobrović napisao je još 1946. sledeće: "Urbanizam i država imaju zajednički interes, ali uloga države je organizaciona, a arhitektura je ta koja ima viziju i daje sebi za pravo da određuje ulogu svima, pa i državi."\nDanas od ovog stava nije ostalo ništa, jer u odnosu politike prema urbanizmu odavno ništa nije slučajno, niti se prepušta slučajnosti. Upravo zato, radi dobijanja najkvalitetnijeg urbanističko-arhitektonskog rešenja postoji institucija javnog i anonimnog konkursa. Međutim, da li su ova nadmetanja zaista anonimna, ili su samo "neophodno zlo" koje obezbeđuje nužnu podršku javnosti za neki društveno značajan projekat? Investitori koji imaju interes ne ispuštaju kontrolu ni nad konkursom. Oni utiču i na sastav žirija, gde po pravilu sede "podobni" članovi koji realizuju odluke moćnika. Ali, koje smo konkurse nedavno imali i kakav je njihov rezultat?\nNa dva konkursa za uređenje beogradskog trga Slavija dobili smo više dobrih rešenja, a političari su odabrali najlošije - tipsku tzv. kinesku fontanu, što nijedan učesnik nadmetanja nije predložio. Nakon više konkursa i izrađenih projekata za rekonstrukciju Narodnog muzeja, usvojeno je vankonkursno rešenje malih intervencija, što nije ponudio nijedan učesnik na konkursima. Na nadmetanju za spomenik Zoranu Đinđiću prva nagrada data je učesniku koji je prekršio konkursne uslove jer nije imao pravo da učestvuje na njemu. Konkurs za zgradu Beogradske filharmonije je propao zbog kršenja uslova zaštite područja kulture od sva tri nagrađena učesnika. Prvonagrađeni rad na konkursu za stambenu zgradu u Gramšijevoj ulici predložio je rušenje čuvene zgrade "Ikarus", a prvoplasiran rad za Gradsku galeriju na Kosančićevom vencu nezakonito je proširio objekat na tuđu imovinu. Takmičenje za nacionalni spomenik Stefanu Nemanji iznedrilo je prvonagrađen rad sa ruskim, a ne srpskim nacionalnim simbolima. Na konkursu za urbanistički projekat područja Makiša, raspisivač konkursa je protivzakonito opredelio gradnju čak 856.800 kvadratnih metara stambenih zgrada!\nLista urbanističko-arhitektonskih celina projektovanih mimo javnih konkursa daleko je duža. Među njima su: rekonstrukcija ruševine Narodne biblioteke na Kosančićevom vencu, Studentskog trga, Gardoša, Muzeja savremene umetnosti, kompleksa Generalštaba, gradnje stambenog kompleksa na mestu nekadašnje Ambasade SAD, kompleksa "Belgrejd skajlajn", "Beogradske kule" i "Beograda na vodi", stambenog naselja "K - distrikt" podno Kalemegdana, Nacionalnog stadiona u Surčinu, desetine šoping-molova, stambeno-poslovni kompleksi i mnogi drugi. Bez obzira na to što su investitori nekih navedenih urbanističkih celina država, privatni strani ili domaći subjekti, proces urbanističko-arhitektonskog projektovanja morao je da prođe kroz institucije javnih konkursa.


ODBOR: VEOMA MALO UČINJENO NA INTEGRACIJI MANJINA - JUGPRESS\nODBOR: VEOMA MALO UČINJENO NA INTEGRACIJI MANJINA\nPovodom svetskog Dana Roma 8. aprila, Odbor za ljudska prava (OLJP) podseća da je veoma malo učinjeno što se tiče integracije manjina u Preševu, Bujanovcu i Medvedji, naročito u oblastima zapošljavanja i ostvarivanja socijalnih i gradjanskih prava.\nOdbor za ljudska prava već godinu dana pruža besplatnu pravnu pomoć za pripadnike romske nacionalne manjine u Bujanovcu i Preševu. Pravne savete i pomoć dobilo je preko sto Roma a ovom prilikom ustanovljeno je da vlada veliki stepen nepoznavanja sopstvenih prava niti zakona koji ih štite od diskriminacije.\nOdbor za ljudska prava naglašava da u godini u kojoj je moguće otvaranje Poglavlja 23. i 24. Sporazuma o pridruzivanju Srbije EU; Srbija mora da ispuni ono sto je dužna prema manjinama.\nTakodje, Odbor za Ljudska Prava podseća da Koordinaciono telo Vlade Republike Srbije za opštine Bujanovac, Preševo i Medvedja treba da bude dinamičnije i efikasnije prema manjinama i da, poštujući Plan i Program za rešavanje krize u Preševu, Bujanovcu i Medvedji, kao i Plan rekonstrukcije Koordinacionog tela, pomogne njihovoj integraciji na svim nivoima javnog sektora Republike Srbije.


sreda, 20. jun 2018. 16:49h\nPrema propozicijama takmičenja koje postavlja organizator, takmičari se dele u 6 kategorija - od 8 do 30 godina\nFestival je međunarodnog karaktera, jer takmičari i učesnici dolaze iz zemalja čitavog regiona, ali i Evrope. Pored toga što na festivalu nema kotizacije za takmičare, svi pobednici imaće direktan plasman u finale Međunarodnog festivala „Prva harmonika Srbije – Sokobanja 2018“, koji je najveći festival harmonike na Balkanu.\nMarko Guran, direktor Doma kulture u Ivanovu kaže da je Međunarodni festival harmonike „Zlatna dirka“ - Prva harmonika Vojvodine - festival koji se održava u Ivanovu, a da je reč o najvećem, odnosno najviše kotiranom Festivalu harmonike i najvišem nivou takmičenja harmonikaša na teritoriji Vojvodine.\nIdejni tvorac i organizator manifestacije je Dom kulture „Žarko Zrenjanin“ Ivanovo, koji je u saradnji sa Udruženjem estradnih umetnika „Balkan“ iz Pančeva u takmičenje uključio veliki broj umetnika sa teritorije cele zemlje i regiona.\nPored srca festivala - takmičenja solista na harmonici, koje ocenjuje stručni žiri sastavljen od renomiranih muzičkih izvođača i pedagoga, sastavni deo festivala su i koncerti solista, orkestara i vokalnih solista koji izvode numere narodne-izvorne muzike. Na samom koncertu ove godine, pored velikog broja vokalnih solista i harmonikaša, nastupiće i svetski priznati harmonikaš, Petar Ralčev iz Bugarske, kao i orkestri harmonike iz Mađarske i Bosne i Hercegovine, najavio je Marko Guran, direktor Doma kulture.\nS obzirom da je Festival je međunarodnog karaktera, to je prilika za takmičare i posetioce da se upoznaju sa muzikom i kulturom drugih naroda.\nZahvaljući odličnoj organizaciji, visokim kriterijumima ocenjivanja i sjajnim gostima, "Zlatna dirka" je, po mišljenju mnogih istaknutih muzičkih kritičara, posle samo godinu dana postala manifestacija sa visokom reputacijom, nalik najpriznatijim evropskim i svetskim festivalima sa dugogodišnjom tradicijom.\nIvanovački festival harmonike nedavno je dobio i posebnu vrednost - priznat je od strane "Prve harmonike Sokobanje", najvećeg festivala harmonike na Balkanu. Svi pobednici ivanovačkog takmičenja imaće direktan plasman u finale sokobanjskog nadmetanja, kaže Guran.\nMeđunarodni festival harmonike „Zlatna dirka“ manifestacija je koja promoviše i afirmiše narodno-izvorno stvaralaštvo, ali pre svega slavi harmoniku, koja je najzastupljeniji instrument na našoj teritoriji. U isti mah, ovaj festival motiviše i podstiče takmičarski duh mladih talenata.\nPored toga što na festivalu nema kotizacije za takmičare, ove godine biće uvedene novine koje će obradovati učesnike, ali i posetioce. Reč je o dužini trajanja festivala i poboljšanju kvaliteta zabavnog dela programa. U vezi sa tim takođe treba naglasiti da je interesovanje harmonikaša za učešće na "Zlatnoj dirci" značajno povećano u odnosu na prethodnu godinu, a razlog tome su profesionalni rad žirija, kvalitet učesnika i visok nivo organizacije, kaže Marko Guran.\nJoš na samom početku festival je dobio podršku najboljih solista i profesora harmonike sa teritorije cele Srbije. Prema propozicijama takmičenja koje postavlja organizator, takmičari se dele u 6 kategorija - od 8 do 30 godina. Ove godine učesnici dolaze iz sedam zemalja regiona (Mađarska, Hrvatska, B i H, Rumunija, Bugarska, Austrija, Srbija).\nMića Janković - šef orkestra RT Vojvodina\nMerima Njegomir - estradna umetnica\nLjiljana Stepić – prof.harmonike\nNada Stanić - profesor harmonike\nPetar Trumbetaš - profesor\nVojkan Nikodijević - predsednik festivalskog odbora ''Prva harmonika Sokobanje''\nVoditelji programa biće poznata lica sa televizije.


Istraživanje o tajnoj organizaciji: Veze AKOS-a s „Muslimanskim bratstvom“ | Dnevnik.ba\nIstraživanje o tajnoj organizaciji: Veze AKOS-a s „Muslimanskim bratstvom“\nAsocijacija za kulturu, obrazovanje i sport\nPrema navodima analitičara GLOBSEC-a, AKOS je, također, povezan s nevladinom organizacijom „Udruženje za kulturu i obrazovanje“ (AKEA), a koja je djelovala na Kosovu kao organizacija sa sumnjama u veze s „Muslimanskom braćom“.\nNekoliko nevladinih organizacija u Europi može se smatrati produženom rukom terorističke organizacije „Muslimanska braća“, a jedna od njih djeluje i u BiH, navodi se u opsežnom istraživanju ugledne, nestranačke i nevladine organizacije sa sjedištem u Bratislavi GLOBSEC, piše Dnevni avaz. Radi se o organizaciji koja ima i poseban pozdrav, a kojeg je popularizirao turski predsjednik Erdogan koji je politički blizak Muslimanskoj braći i podržava njihove radnje.\nIako nema formalnih dokaza da je dio „Muslimanskog bratstva“, istraživanje zaključuje da utvrđene veze pojedinih organizacija ne mogu biti „nenamjerne i slučajne“ te da se, prema svemu sudeći, radi o grupama koje su inspirirane organizacijom koja je osnovana u Egiptu.\n- Jedna krovna organizacija iz BiH, a točnije Asocijacija za kulturu, obrazovanje i sport (AKOS) navedena je kao „prijateljski i partnerski resurs“. Prema njihovoj internet-stranici, AKOS je nestranačka, nevladina i neprofitna organizacija koja se financira iz donatorskih doprinosa, članarina i ekonomskih aktivnosti. Pregled servera registriranog u SAD-u za ovu njihovu internet-stranicu otkrio je da većina od 3.400 posjetitelja stranice dnevno (84,5 posto) dolazi iz BiH, dok ostatak dolazi iz inozemstva, što neizravno implicira strani „internetski interes“ za organizaciju - navodi se u istraživanju.\n- ''Svitanje'' u Sarajevu, ''Izvor Selsebil'' u Živinicama, ''Put znanja'' u Zenici, ''Vatan'' u Bosanskoj Krupi i ''AKOS Most'' u Sanskom Mostu. Organizacija se fokusira na obrazovanje mladih, uglavnom preusmjeravanje pažnje s negativnih utjecaja koji „vode u moralnu propast, gubitak istinskih ljudskih vrijednosti, uživanje u drogama, alkoholu, razvratu i drugim oblicima destruktivnog i opasnog ponašanja“. Zanimljivo je da na svojoj stranici AKOS, također, naglašava tko ne može biti član organizacije, odnosno osobe osuđene za zločine protiv sigurnosti ili osnovnih ljudskih prava, osobe koje su disciplinski kažnjene ili protjerane od drugih udruga i osobe koje krše jedinstvo udruge - objašnjeno je.\n- AKEA-u je 2014. godine zatvorilo Specijalno tužiteljstvo Kosova kao jednu od 64 „sumnjive organizacije“. Prema vijestima iz 2014. godine, organizacija sa sjedištem u Prištini bila je bliska „Muslimanskom bratstvu“ u Egiptu i također je uživala podršku turskog predsjednika Recepa Tayyipa Erdogana putem TIKA-e - naglašeno je.\nDodaje se da je na internet-stranici AKOS-a 2013. godine objavljen tekst pod naslovom „Pokret muslimanske braće - podrijetlo, djelovanje i razmišljanja o Bosni i Hercegovini“, koji je dio magistarskog rada i knjige Mustafe Prljače o pokretu „Muslimanska braća“ i njegovom utjecaju na BiH i Bošnjake.\n- Osim toga, Skupština Foruma europskih muslimanskih omladinskih i studentskih organizacija (FEMYSO) održana je 2018. godine u Sarajevu, domaćin joj je bio AKOS, a 2019. dva člana ove nevladine organizacije bili su izaslanici u Skupštini FEMYSO-a, još jednoj organizaciji pridruženoj „Muslimanskoj braći“. Unatoč publikacijama AKOS-a, svi intervjuirani stručnjaci naveli su da nisu svjesni prisustva „Muslimanske braće“ kao organiziranog pokreta u zemlji - zaključeno je.\nDodaje se da internet-stranica AKOS-a nudi mnoštvo tekstova u kojima se spominje „Muslimansko bratstvo“, prenosi Dnevni avaz.\n- Oni se mogu podijeliti u četiri kategorije: povijest i razvoj „Muslimanske braće“, događaji u Egiptu, intervjui ili izvješća o pojedincima koji su povezani s „Muslimanskom braćom“ i njenim utjecajem u BiH. Kako bi dodatno ilustrirali sadržaj, članci koji spadaju u prvu kategoriju u kojima se ocrtava povijesni razvoj „Muslimanske braće“ uključuju seriju pod naslovom „Šehidi islamskog pokreta 'Muslimanska braća'“. Druga kategorija članaka fokusirana je na političke događaje u Egiptu. Treću grupu članaka čine prevedena predavanja i komentari ljudi poput Tarika Ramadana i El-Kardavija - istaknuto je.


Crveno-bele na startu nove sezone Prve ženske košarkaške lige Srbije ubedljive protiv Radničkog iz Kragujevca u „Basket sitiju“, 96-70 (27-22, 26-9, 28-14, 15-25).\nPodmlađena Crvena zvezda je hrabro krenula u nove pobede. Izabranice Dragana Vukovića su od prvog minuta nove sezone pokazale sigurnost pred novim izazovima i pored činjenice da ekipa u sezoni 2020/21 u proseku ima 18.5 godina, a na premijeri novog šampionata u timu je bilo pet debitantkinja. Raduje povratak Nevene Naumčev, što se odmah osetilo na parketu i odrazilo na igru.\nMaša Janković je postigla prvi koš u novoj sezone srpske ženske košarke i pokrenula Zvezdinu seriju 9-2. Crvena zvezda je imala prednost od prve do poslednje sekunde meča, gošće su samo u prvom periodu uspevale da rezultatski donekle pariraju. Nina Tešić je vodila Radnički do serije 7-0, Nađa Nedeljkov odbila nalet, zatim je Tete pokušala da izjednači, ali je Jovana Spasovski odličnim reakcijama u oba pravca Zvezdi obezbedila prednost. Ivana Katanić i prvim poenima u seniorskoj konkurenciji Marija Avlijaš potvrdile vođstvo, 27-22.\nJankovićeva je u ranoj fazi meča ušla u problem sa faulovima, ali su njene saigračice na takav kriterijum odgovorile serijom 21-0 i skoro 5 minuta sjajnom odbranom i poenima u tranziciji, ostavile protivnika bez odgovora i rešenja. Serija bi se produžila i nastavila i u drugom periodu, ali je ipak Tete sa penala bila polovična na isteku vremena i postavila 53-31 za poluvreme.\nU istom ritmu su crveno-bele nastavile i u trećem kvartalu, veoma energično, odlučno, efikasno do nove serije 11-0 za +33 (64-31). Nove probleme su predstavljali pet ličnih grešaka Maše Janković i četiri Milice Bojović, ali je Zvezdina mladost uspevala da održi tempo i nivo igre. U serijama je šampion Srbije postizao poene, Marija Avlijaš i Nađa Nedeljkov su kreirale novu, a Lara Bošnjaković debi obeležila trojkom uz zvuk sirene za kraj trećeg perioda igre, 81-45.\nMaksimalnu prednost +38 (83-45) Zvezda je imala na startu poslednje deonice meča posle poena Dunje Zečević. Trener Dragan Vuković je ukazao priliku svim igračicama, što je iskusnija ekipa Radničkog iskoristila da smanji prednost. Do kraja su prilike da debituju dobile i Sara Vasiljević i Andreja Stanković. Na kraju, ubedljiva i zaslužena pobeda Crvene zvezde začinjena rampom Dunje Zečević uz zvuk sirene za 96-70.\nPosebno je vredno pomena da je utakmicu završila petorka Vasiljević (2004), Avlijaš (2005), Spasovski (2004), Zečević (2004) i Stanković (2004), kadetska generacija „Zvezdica“ i devojčica poniklih u Crvenoj zvezdi.\nNajefikasnija na premijeri bila je Nađa Nedeljkov sa 23 poena, Marija Avlijaš je na svom seniorskom debiju ubacila 15 poena, a kapiten Ivana Katanić predvodila ekipu sa dabl-dabl učinkom: 13 poena, 10 asistencija. Dvocifrene su bile Maša Janković sa 12 i Jovana Spasovski (7sk) sa 10 poena.\nU narednom kolu Crvena zvezda gostuje debitantu u Prvoj ligi, ekipi Duge u Šapcu.\nKKŽ Crvena zvezda: Naumčev 5 (4sk 5as 6ukl), Vasiljević (1as), Katanić 13 (2sk 10as 1ukl), Bošnjaković 5, Kapisoda 2, Stanković, Spasovski 10 (7sk 4as 3ukl 2blk), Janković 12 (4sk 2as), Nedeljkov 23 (2sk 2as 6ukl), Bojović 7 (3sk), Avlijaš 15 (3sk 4as), Zečević 4 (7sk 1blk). Trener: Dragan Vuković


Microsoft Office SharePoint Server 2007 obezbeđuje besprekorno, kultura specifične iskustvo koje omogućava vlasnicima lokacija da kreiraju lokacije na određenom jeziku i konfigurišete regionalne postavke koje su prikladne za te lokacije. Jezik koji koristi lokacije mora biti navedeno tokom kreiranja lokacije i nije moguće promeniti kasnije. Ako administrator servera ima instaliran jedan ili više jezičkih paketa na serveru, vlasnik lokacije ili administrator kolekcije lokacija možete odabrati koji jezik će se koristiti za novu lokaciju, na osnovu jezičkih paketa koji su trenutno instalirani.\nRegionalne postavke koje su dostupne za lokacije Office SharePoint Server 2007\nPromena regionalnih postavki lokacije\nPromena ličnih regionalnih postavki\nRegionalne postavke koje su dostupne za Office SharePoint Server 2007 lokacije\nRegionalne postavke za lokaciju najvišeg nivoa jedne kolekcije lokacija se postavljaju automatski na osnovu podrazumevanog jezika kolekcije lokacija. Kada se kreira podlokacija, regionalne postavke koje su postavljene na nadređenoj lokaciji proširuju se na podlokaciju. Administratori kolekcije lokacija mogu se odlučiti da promene regionalne postavke lokacije najvišeg nivoa. Kao vlasnik lokacije, možete odlučiti da koristite regionalne postavke koje se nasleđuju od nadređene lokacije ili da navedete različite regionalne postavke za bilo koju podlokaciju.\nRegionalne postavke koje se menjaju na određenoj nadređenoj lokaciji ne šire se na postojeće podlokacije. To se dešava zato što podlokacije dobijaju regionalne postavke koje se konfigurišu na nadređenoj lokaciji samo kada se podlokacija kreira.\nRegionalne postavke za podlokacije koje su kreirane u na jezik korisničkog interfejsa (UI) od nadređene lokacije ne koristi regionalne postavke nadređene lokacije. Umesto toga, koriste podrazumevane regionalne postavke za jezik korisničkog Interfejsa koji je izabran pri kreiranju podlokacije.\nPojedinačni korisnici mogu da koriste podrazumevane regionalne postavke koje su postavljene na određenoj lokaciji ili da postave sopstvene regionalne postavke. Ova mogućnost olakšava korisnicima iz različitih zemalja ili regiona da sarađuju na dokumentima na istoj SharePoint lokaciji, bez obzira na region iz kojeg korisnik radi. U sledećoj tabeli opisane su regionalne postavke koje su raspoložive za sve lokacije i prikazano je koje postavke mogu konfigurisati vlasnici lokacija, a koje mogu konfigurisati pojedinačni korisnici.\nSledi postavke za Web\nUvek koristi podrazumevane regionalne postavke koje je postavio vlasnik lokacije.\nKontroliše kako se na lokaciji prikazuju informacije koje su specifične za lokalni standard, kao što su brojevi, datumi, vreme i postavke kalendara. Podrazumevane vrednosti za sve druge regionalne postavke (nabrojane ispod) zasnovane su na lokalnom standardu koji ste odabrali. Kada menjate postavke lokalnog standarda za lokaciju, sve druge regionalne postavke će biti postavljene na podrazumevane vrednosti za novi lokalni standard. Posle izbora željenog lokalnog standarda, možete da promenite te druge postavke po želji.\nKontroliše redoslede sortiranja koji se koriste za liste i biblioteke.\nKontroliše vremenske zone za Web lokaciju.\nNapomena: Administratori servera i administratori kolekcija lokacija takođe mogu da odrede podrazumevanu vremensku zonu za sve lokacije u jednoj Web aplikaciji. Ova postavka na nivou lokacije zamenjuje postavku na nivou Web aplikacije.\nPodešavanje vašeg kalendara\nOdređuje tip željenog kalendara kao vaš primarni kalendar. Takođe možete da odaberete da li se prikazuje sedmica u godini, gde 1 predstavlja prvu sedmicu u godini, a 52 predstavlja poslednju sedmicu u godini.\nOmogućava da se kalendaru postavljenom na vašoj SharePoint lokaciji dodaju postavke opcionalnog kalendara.\nOdređuje koji dani u sedmici čine vašu radnu sedmicu, prvi dan svake radne sedmice i prvu sedmicu u godini. Takođe možete da odredite vreme početka i kraja radnog dana.\nNapomena: Microsoft Office Outlook 2007 koristi ove informacije da biste prikazali radnih dana u kalendaru u drugoj boji iz nonwork dana.\nOdređuje da li se vreme prikazuje u 12-časovnom ili 24-časovnom formatu.\nNapomena: Kao što je prikazano u prethodnoj tabeli, korisnici mogu da postave željene opcije za sve regionalne postavke osim redosleda sortiranja.\nKada korisnik zatraži stranicu, Office SharePoint Server 2007 prvo pokušava da učita regionalne postavke koje su koju je odredio korisnik. Ako regionalne postavke nisu dostupne, koriste se postavke na nivou lokacije koje je naveo vlasnik lokacije. Da biste oblikovali lokalni standard osetljive podatke na stranici zatim koriste ove regionalne postavke.\nSvake SharePoint lokacije (najvišeg nivoa Veb lokacije i podlokacije) može se prilagoditi za korišćenje određenih regionalnih postavki koje se koriste kao podrazumevane regionalne postavke za sve korisnike lokacije. Pojedinačni korisnici možete odabrati da koristite podrazumevane postavke postavio vlasnik lokacije ili navedite svoje lične postavke.\nMorate biti administrator kolekcije lokacija ili vlasnik lokacije da biste promenili regionalne postavke za lokaciju.\nNa svakoj SharePoint lokaciji na kojoj želite da promenite podrazumevane regionalne postavke postupite na sledeći način:\nOtvorite lokaciju na kojoj želite da promenite podrazumevane regionalne postavke.\nNa stranici „Postavke lokacije“, u odeljku Administracija lokacije, kliknite na vezu Regionalne postavke.\nNa stranici „Regionalne postavke“ izaberite željene postavke za ovu lokaciju, a zatim kliknite na dugme U redu.\nPojedinačni korisnici mogu da koriste podrazumevane regionalne postavke koje su na određenu lokaciju ili podesite sopstvene regionalne postavke. Ova mogućnost olakšava za korisnike koji su iz različitih zemalja ili regiona za saradnju na dokumentima koji se nalaze u istoj SharePoint lokaciji, bez obzira na to koji regiona korisnik radi sa. Tabela ranije u ovom članku opisane su regionalne postavke koje su dostupne za sve lokacije i prikazuje koje postavke može da se konfiguriše tako što ćete vlasnicima lokacija i koja od njih može da se konfiguriše tako što ćete pojedinačne korisnike.\nNa traci sa vezama, kliknite na strelicu pored dobrodošlice ime domena\_ime korisnika, a zatim kliknite na dugme Postavke lične.


Zagađenje spoljašnjeg i unutrašnjeg vazduha doprinosi razvoju respiratornih, kardiovaskularnih, endokrinoloških i psihosomatskih oboljenja. Direktno štetno dejstvo zagađenog vazduha na izloženu populaciju ispoljava se na organima za disanje i može dovesti do akutnih i hroničnih bolesti disajnih, ali i drugih organa. Iako značajan, uticaj zagađujućih materija prisutnih u vazduhu na zdravlje humane populacije je teško merljiv faktor rizika. Moguće ga je proceniti na osnovu podataka dobijenih u dugogodišnjim monitoring studijama i poređenjem pokazatelja kvaliteta vazduha i zdravstvenog stanja stanovništva.\nU skladu sa odobrenim Predlogom, opšti ciljevi Projekta su uspostavljanje saradnje sa Departmanom za javno zdravlje Univerziteta u Kopenhagenu, izgradnja kapaciteta u Srbiji, na Fakultetu tehničkih nauka, za sprovođenje studija o zdravstvenim efektima zagađenja vazduha i razvoj projektnih prijava sa timom Univerziteta u Kopenhagenu na buduće pozive za finansiranje istraživanja iz oblasti.\nPočetkom 2021. godine započeta je realizacija Projekta. Članovi tima sa Fakulteta tehničkih nauka su od samog početka realizacije uključeni u dugogodišnje istraživanje koje se sprovodi u Danskoj i obuhvata analizu podataka dobijenih u okviru danske kohort studije medicinskih sestara. Kohort studija, pored podataka o izloženosti aeropolutantima (PM10, PM2,5, NO2, NOx, CO, O3), sadrži i podatke o izloženosti saobraćajnoj buci koja je jedan od faktora rizika za razvoj kardiovaskularnih bolesti. Kao istaknuti rezultat dosadašnje uspešne saradnje sa kolegama sa Departmana za javno zdravlje Univerziteta u Kopenhagenu, u časopisu Environment International, sa impakt faktorom 7,577 u 2019. godini, objavljen je rad Long-term exposure to ambient air pollution and road traffic noise and asthma incidence in adults: The Danish Nurse cohort, https://doi.org/10.1016/j.envint.2021.106464.\nČlanovi tima sa Fakulteta tehničkih nauka se uključuju na online predavanja iz oblasti zagađenja vazduha, epidemiologije, zaštite zdravlja i statističkih alata za obradu podataka, koja organizuje, na nedeljnom nivou, partner iz Danske. Na predavanja su pozvani i studenti studijske grupe Kontrola kvaliteta vazduha, studijskog programa Inženjerstvo zaštite životne sredine, kao i ostale zainteresovane studente, saradnike i nastavnike na Departmanu za inženjerstvo zaštite životne sredine i zaštite na radu (zainteresovani treba da pošalju svoje podatke, ime, prezime i e-mail na adresu jelenaradonic@uns.ac.rs).\nIstraživač na projektu, dr Maja Brborić, je prisustvovala online obuci za korišćenje statističkog paketa STATA, neophodnog za obradu velike baze podataka kao što su podaci koji se dobijaju tokom sprovođenja dugogodišnjih kohort studija. Stečeno znanje će našem timu biti izuzetno dragoceno prilikom procene uticaja aerozagađenja na zdravlje populacije Republike Srbije. U tu svrhu, istraživački tim je već sakupio podatke kojima raspolažu Gradska uprava za zaštitu životne sredine Grada Novog Sada i Institut za javno zdravlje Vojvodine. Takođe, prikupljena je i opsežna baza podataka o nivoima polutanata detektovanih u vazduhu na više desetina lokacija u Srbiji od strane Agencije za zaštitu životne sredine, Ministarstva zaštite životne sredine Republike Srbije. Podaci predstavljaju dobru osnovu za procenu uticaja aerozagađenja na zdravlje stanovništva. Istraživački tim će, nakon razvijene i primenjene metodologije, moći naučnoj i stručnoj javnosti, zajednici, kao i donosiocima odluka na lokalnom, regionalnom i nacionalnom nivou da pruži pouzdane informacije o štetnim efektima zagađenja vazduha na zdravlje humane populacije.


Magazin START - Prezentacija projekta 'Zeleni ekonomski razvoj'\nZENICA, 1. feb 2018\nProjekt "Zeleni ekonomski razvoj" prezentiran je danas u Zenici u organizaciji Ministarstva za prostorno uređenja, promet i komunikacije i zaštitu okoline i Ministarstva za obrazovanje, nauku, kulturu i sport Zeničko-dobojskog kantona u saradnji s organizacijom UNDP-a.\nPredstavnici UNDP-a su obučili koordinatore i zamjenike osam ministarstava Vlade ZDK-a za korištenje informacionog sistema EMIS (informacioni sistem upravljanja energijom).\nEMIS sistem podrazumijeva obavezni unos i izvještavanje krajnjih korisnika o potrošnji energije i vode u svim javnim objektima u ZDK-a, kao i evidencije o primijenjenim mjerama energetske efikasnosti.\nMinistarstvo prostornog uređenja, prometa i komunikacija i zaštite okoline je u proteklom periodu napravio Bazu podataka i identificirao 363 javna objekta u kojima će se pratiti potrošnja energije i vode (obrazovne, zdravstvene i druge ustanove).\nTakođer, s UNDP-om je sačinjen Sporazum o zajedničkim ulaganjima u realizaciju projekta. Vlada ZDK je za ove namjene opredijelila 140.000 KM, a UNDP 100.000 KM.\nU prošloj godini je realiziran Sporazum sa UNDP o udruživanju sredstava po projektu "Zeleni ekonomski razvoj" za energetsku efikasnost u iznosu od 300.000 KM (135.000 KM Vlada ZDK i 165.000 KM UNDP), saopćeno je iz Pres-službe KS-a.


RTS :: Specijalno izdanje "Serbia Fashion Weeka" u novembru u Kini\nStil Specijalno izdanje "Serbia Fashion Weeka" u novembru u Kini\nsubota, 16. maj 2020, 14:55 -> 15:20\nSpecijalno izdanje "Serbia Fashion Weeka" u novembru u Kini\nČelično prijateljstvo između Srbije i Kine, potvrdilo se prethodnih nedelja kada se ceo svet suočio sa opasnostima koje je donela pandemija koronavirusa. Veze između ove dve zemlje nastavljaju da jačaju i sada, kada pandemija jenjava, a svoj doprinos tome daju kreativci obe države – "Serbia Fashion Week" s jedne i "Chengdu Creative Design Week" s druge strane.\nNakon dve godine učešća na najvećem sajmu kreativnosti u Aziji, srpska nedelja mode ovog proleća dobila poziv od Izvršnog odbora "Chengdu Creative Design Weeka" da svoje oktobarsko, 15. po redu izdanje ponovi u novembru u Čengduu, glavnom gradu kineske provincije Sičuan.\nUsledio je niz konferencijskih video sastanaka na kojima su obe strane izrazile spremnost da proširenjem saradnje pomognu razvoj modne industrije, ali i da Srbima, Kinezima, kao i celom svetu posle pandemije predstave lepotu kreativnosti u punom sjaju. Ovim je naša nacionalna nedelja mode postala glavni partner "Chengdu Creative Design Weeka", zauzimajući počasno mesto.\nKao peta najveća nedelja mode u Evropi i najveća u Istočnoj Evropi, "Serbia Fashion Week" će od 5. do 10. novembra imati čast da na revijama u Čengduu predstavi rad domaćih i inostranih kreatora.\nPredsednica "Serbia Fashion Weeka" Svetlana Horvat sa oduševljenjem je rekla da je višedecenijsko prijateljstvo između Kine i Srbije postavilo čvrst temelj za ovu saradnju čiji rezultat će biti održavanje prvog "SFW China editiona". Ona je uverena da će naša nacionalna nedelja mode zajedno sa "Chengdu Creative Design Week-om" u novembru doneti niz spektakularnih, kvalitetnih modnih revija.\n„Džoni Voker“ ima novu kartonsku flašu\nBudite Dizni princeza na sopstvenom venčanju - a evo i kako\nU njoj nosite „pola svog života“ velike torbe su hit\nOblutak, malč, mermer... Kako napraviti baštensku stazicu


Obaveštenje - Stanković Law Office\nNamena ovog sajta je predstavljanje Zajedničke advokatske kancelarije Stanković (u daljem tekstu ZAK Stanković), njenih članova, kao i oblasti prava kojima se članovi kancelarije bave, u skladu sa Zakonom o advokaturi, Kodeksom profesionalne etike advokata i drugim primenljivim propisima koji regulišu advokatsku profesiju u Republici Srbiji.\nSvrha ovog sajta nije reklamiranje ZAK Stanković, niti njenih članova, kao ni pružanje pravne pomoći.\nNa ovom sajtu mogu, s vremena na vreme, biti postavljani tekstovi u kojima članovi ZAK Stanković ili treća lica, izlažu svoj pogled na trenutno stanje pravne regulative u Republici Srbiji. Međutim, čak ni u tim situacijama, takvi tekstovi se ne mogu smatrati pravnim savetima i ZAK Stanković ni na koji način ne odgovara za njihovo korišćenje od strane trećih lica.\nOvaj sajt, tekstovi prikazani na ovom sajtu, fotografije članova ZAK Stanković, kao i žig ZAK Stanković, vlasništvo su ZAK Stanković, odnosno njenih članova u skladu sa internom regulativom ZAK Stanković.\nZabranjeno je svako korišćenje i prenošenje materijala sa ovog sajta suprotno svrsi radi koje je učinjen dostupnim i suprotno propisima važećim u Republici Srbiji. Za prenošenje bilo kog dela sadržaja sa ovog sajta, neophodna je prethodna pisana saglasnost ZAK Stanković, odnosno ovlašćenog člana ZAK Stanković.\nZAK Stanković upisana je u Imenik zajedničkih advokatskih kancelarija Advokatske komore Beograda Rešenjem Advokatske komore Beograda.\nZa dodatne informacije o ZAK Stanković, njenim članovima ili oblastima prava kojima se članovi kancelarije bave, možete nas kontaktirati putem maila info@stankoviclaw.rs


Japanski čuveni dirigent Seiji Ozava 1979.godine je došao u Kinu za zajednički nastup "Beethoven Symphony NO.9"sa kineskim centralnim muzičkim ansemblom. U nekoliko desetina pevača Jang Hongđi je izabran i da u nastupu dobio visoku ocenu Ozava. On je 1984.godine saradio sa hongkonškom muzičkom trupom i dirigentom američkog državljana Mo Jongsjiom na klasičnom engleskom jeziku pevao "Seasons" čiji je autor Haydn. Posle toga, on je bio solo pevač u saradnjama sa centralnom muzičkom trupom u nastupima "Requiem" (Verdi), "Creation"(Haydn), "Mass"(Mozart) i "Missa Solemnis"(Beethoven). On je igra glavne uloge u dramama kineske centralne pozorišne trupe "Carmen", "Madama Butterfly" i "Tosca". Osim toga, on je igrao i glavne uloge u velikom broju kineskih drama, naročito u drami "Ćujuan" i dobio veliki uspeh.


Otvoren konkurs za stipendiju Saharov za 2018.\nVi ste ovde:Početna»Vesti iz Brisela»Otvoren konkurs za stipendiju Saharov za 2018.\nBy Jovan objavljeno\t 09/02/2018 Vesti iz Brisela\nZahvaljujući stipendiji Saharov, koju dodeljuje Evropski parlament, 14 aktivista za ljudska prava iz trećih zemalja imaće priliku da pohađa dvonedeljni intenzivni trening u Briselu i Evropskom međuuniverzitetskom centru za ljudska prava i demokratizaciju (EIUC) u Veneciji. Obuka se od 2016. organizuje jednom godišnje na inicijativu Mreže za dodelu Nagrade Saharov koja je predložena na jubilarnoj 25. Konferenciji Nagrade Saharov.\nAktivisti za ljudska prava će u okviru programa obuke\nprodubiti znanje o međunarodnim i evropskim okvirima, politikama i mehanizmima za zaštitu ljudskih prava i\nunaprediti kapacitete za zagovaranje ljudskih prava i iniciranje pozitivnih promena u toj oblasti.\nOsim učešća u obuci, stipendisti će\ndoprineti razvoju mreže stipendista Nagrade Saharov u cilju razmene najboljih praksi, širenja stečenog znanja i podizanja svesti o Nagradi i mreži Saharov;\nimati priliku da budu u toku sa radom Evropskog parlamenta i održe kontakt sa delegacijama EU u svojim zemljama.\nProgram u Briselu je usredsređen na politike i alate EU za podršku aktivistima za ljudska prava, pristup sredstvima za aktiviste, razvoj komunikacijskih veština i podizanje svesti o specifičnim bezbednosnim izazovima aktivista u području ljudskih prava. Osim toga, program podrazumeva sastanke sa poslanicima Parlamenta, zvaničnicima iz institucija EU i nevladinim organizacijama u Briselu. Stipendisti će takođe imati priliku za individualne aktivnosti zagovaranja i umrežavanja. Ove godine program uvodi novitet: naime, stipendisti će učestvovati u sastancima sa dobitnicima Nagrade Saharov, budući da će u Briselu boraviti u trenutku kada se održava 30. jubilarna Konferencija Nagrade Saharov.\nStipendisti će u Veneciji pohađati Venecijansku školu EIUC za ljudska prava koja kombinuje akademsku nastavu sa razmenom iskustava stipendista sa međunarodnom grupom studenata na smeru za ljudska prava. Cilj je razvoj znanja o međunarodnom pravu, instrumentima i mehanizmima u oblasti ljudskih prava i kao i njihovom korišćenju u svrhu podsticanja promena na terenu. Među predavačima su ugledni akademici, predstavnici vodećih nevladinih organizacija za ljudska prava, dobitnici nagrade Saharov kao i poslanici Evropskog parlamenta.\nOdabir stipendista vrši se na osnovu navedenih kriterijuma uz poštovanje načela o jednakoj zastupljenosti oba pola kao i zastupljenosti različitih geografskih područja i pitanja iz oblasti ljudskih prava.\nStipendija pokriva putne troškove, smeštaj u Briselu i Veneciji i džeparac. Konkurs je otvoren od 5. februara na internet stranici mreže za Nagradu Saharov, a rok za podnošenje prijava je 26. februar 2018.\nOvde možete preuzeti nacrt preliminarnog programa obuke u okviru stipendije Saharov za 2018.\nFon der Lajen pozvala na globalnu saradnju baziranu na fer odnosima i poštovanju\nKomesar Varheji u poseti Severnoj Makedoniji i Albaniji\nEvropski zeleni dogovor – Cilj Evropa kao prvi klimatski neutralan kontinent do 2050. godine


Uhapšen komunalni policajac pod sumnjom da je prodavao marihuanu\nIzvor: JUGpress.com, 08.Avg.2020, 14:48\nViše javno tužilaštvo u Vranju, potvrdilo je da je komunalni policajac D.M. star 36 godina iz Vranja uhapšen pod sumnjom da je u dva navrata prodavao psihoaktivnu supstancu za koju se pretpostavlja da je u pitanju marihuana.\n“Lice će sa krivičnom prijavom Policijske uprave biti privedeno dežurnom zameniku Višeg javnog tužilaštva pa >> Pročitaj celu vest na sajtu JUGpress.com << nakon saslušanja odlučiće se o eventualnom pritvoru. Uhapšenom je određeno policijsko zadržavanje do 48 sati, a u nedelju bi trebalo da bude saslušan,” navode iz Tužilaštva.\nNjemu se na teret stavlja krivično delo nedozvoljena proizvodnja i promet opojnih droga za koje je zaprećena kazna od tri do 12 godina zatvora .\nPored njega uhapšeno je još jedno lice iz Vranja kome je komunalni policajac navodno prodao tu supstancu za sopstvene potrebe\nKako JUGgpress nezvanično saznaje komunalni policajac je u dva navrata prodavao tu supstancu i to dok je bio na poslu. Uhapšen je sinoć u vreme smene.\nOkRadio.rs: Uhapšen komunalni policajac, sumnja se da je prodavao marihuanu na poslu\nJužneVesti.com: Uhapšen komunalni policajac iz Vranja zbog sumnje da je dilovao drogu\nRadio 021: Komunalni policajac uhapšen pod sumnjom da je na poslu prodavao marihuanu\nLuftika.rs: Uhapšen komunalni policajac, prodavao drogu na poslu


Njemačka najavila sertifikat za gasovod "Sjeverni tok dva"\nFoto: Ilustracija | Njemačka najavila sertifikat za gasovod "Sjeverni tok dva"\nTanjug 13.09.2021 15:20\nFRANKFURT - Njemačka regulatorna agencija za energetsku distribuciju najavila je danas da će za četiri mjeseca dovršiti izradu sertifikata za ruski gasovod "Sjeverni tok dva".\nRuska kompanija Gasprom saopštila je prošle nedjelje da je okončana izgradnja gasovoda do Njemačke kojim će Rusija udvostručiti izvoz gasa u Evropu preko Baltičkog mora zaobilazeći teritoriju Ukrajine, prenosi Rojters.\nOvaj projekat je izazvao brojne kritike SAD, Ukrajine i drugih zemalja, a Vašington je upozorio i da će Evropa postati zavisna od ruskih isporuka energenata.\nNjemačko regulatorna agencija za energetsku distribuciju danas je potvrdilo da će izrada sertifikata trajati četiri mjeseca, a nakon toga će nacrt tog dokumenta biti upućen Evropskoj komisiji.\nRegulatorna agencija mora da potvrdi da je gasovod "Sjeverni tok" usklađen sa propisima EU koji nalažu da od trenutka kada se gasovod bude nalazio na teritoriji Njemačke vlasnici gasovoda ne smeju da budu povezani sa kompanijom koja isporučuje gas.\nTokom nedavne oproštajne posjete Poljskoj njemačka kancelarka Angela Merkel pokušala je da umanji strahove zbog gasovoda, rekavši da je jasno dala do znanja Moskvi da Ukrajinu mora da zadrži kao tranzitnu zemlju za ruski gas i nakon isteka petogodišnjeg ugovora 2024. godine.\nPremijer Poljske je ocijenio da nastavak tranzita gasa preko Ukrajine umanjuje šanse da Rusija koristi svoje zalihe gasa kao političko oružje.


Vreme 1028 - Centar za promociju nauke: Cudo u Bloku 39\nDanas je blok 39 na Novom Beogradu samo jedna pusta poljana između autoputa, Bulevara umetnosti i zgrade Fakulteta dramskih umetnosti. Na neravnom terenu se izdižu brdašca šljake i zemlje obrasla u nepokošenu travu, sa nekoliko grupica stabala koja zatvaraju vidik ka zapadu, iznad kojih se izdiže kula Geneksa. Ovde se, na delu površine od dvanaest hektara, sada planira izgradnja Centra za promociju nauke, specifične institucije koja će širiti kulturu nauke, interaktivnog muzeja za koji u Ministarstvu veruju da će postati "simbol nauke, urbanizma i arhitekture".\nU četvrtak 15. septembra otvoren je međunarodni anonimni arhitektonski konkurs za zgradu Centra. Njegova izgradnja i opremanje koštaće 20 miliona evra i deo je programa investicija u naučnu infrastrukturu iz kredita Evropske investicione banke. Planirano je da se zgrada Centra, površine 10.000 kvadratnih metara, podigne do 2012. godine, a da se zatim, u drugoj fazi, na ostatku Bloka 39 izgradi "kampus nauke i umetnosti"\n"Ovo mesto je jedno malo čudo", kaže u razgovoru za "Vreme" tokom obilaska lokacije potpredsednik Vlade i ministar za nauku i tehnološki razvoj Božidar Đelić. "To je rezultat odluke da se ovaj blok sačuva za nauku i umetnost", objašnjava Đelić, navodeći da će u budućem kampusu biti podignute zgrade naučnih i tehničkih fakulteta i instituta, kao i prostor za start-up tehnološke firme. "Biće to mesto sinergije tehnologije i umetnosti", smatra ministar i s obzirom na to da je odlukom Vlade Srbije ceo blok dat na upravljanje Ministarstvu nauke, najavljuje da će se u okviru kredita ovde graditi i Centar za nanonauke i IT centar.\nSam Centar za promociju nauke, koji se prvi podiže na ovoj lokaciji, najavljen je kao "nesvakidašnji objekat gde će osnovci i srednjoškolci, njihovi roditelji i učitelji, imati priliku da se upoznaju sa naukom i tehnologijom". Očekuje se da će godišnje ova institucija imati oko 200.000 posetilaca, a prema preporukama koje je sačinio tim za pripremu konkursne dokumentacije, Centar će zapošljavati 35 ljudi i imati interaktivni izložbeni prostor, naučni klub, planetarijum i višenamensku konferencijsku dvoranu. U Ministarstvu očekuju da će i sama zgrada biti impozantna i postati jedno od obeležja grada.\nKako je navedeno na prezentaciji centra u utorak u hotelu Holidej in u Beogradu, arhitektonski konkurs za zgradu Centra će biti otvoren za prijavljivanje do 21. oktobra, a rezultati će biti objavljeni 17. decembra ove godine. Budući da je reč o prvom međunarodnom arhitektonskom konkursu za idejno rešenje raspisanom u Srbiji posle više decenija, on se organizuje u skladu sa preporukama Uneska i u saradnji sa Savezom arhitekata Srbije, Društvom arhitekata Beograda i Međunarodnom unijom arhitekata. Predviđeno je da pobednik konkursa dobije 60.000 evra, drugoplasirani 20.000 evra, a trećeplasirani 10.000 evra. "Pozivam i sve domaće arhitekte da učestvuju na konkursu", rekao je Đelić na ovoj prezentaciji, podsećajući da su brojne karijere u arhitekturi započele projektovanjem objekata kakav je Centar za promociju nauke.\nOstaje da vidimo koliko će karijera centar moći da generiše i nakon toga, među onima koji ga budu posećivali i u njemu budili radoznalost, nasušno neophodnu za bavljenje naukom i tehnologijom. Naravno, kad dođe vreme i za to.


Tanjug 22. septembra 2019. 07:49\nBEOGRAD – U svečanoj atmosferi Udruženja za kulturu, umetnost i međunarodnu saradnju Adligat otvoren je Porodični legat Tanje Kragujević i Vasilija Vince Vujića sa zbirkama Joce Vujića i Stevana i Lepe Kragujević.\nPredsednik Adligata Viktor Lazić kažao je da je to legatu sažeto sto pedeset godina rada u kulturi petoro pojedinaca od kojih je svako ostvario uspehe i postigao izuzetnost na originalan, upečatljiv i trajan način.\nMeđu mnoštvom poklonjenih predmeta svakako su najznačajniji originalni predmeti iz nekadašnjeg Muzeja Joce Vujića, a reč je o oružju, narodnoj nošnji, nakitu, starim knjigama, dokumentima, pismu Uroša Predića i mnoštvu druge vredne i zanimljive dokumentacije koju je sakupio ovaj neverovatni čovek, vizionar, sakupljač i čuvar narodnog blaga, u mnogo čemu prethodnik Adligata.\n„Njegove originalne naočare čuvamo kao najveću vrednost, a u njegovoj ljubavi prema svom narodu, ali i knjigama i antikvitetima, u njegovoj posvećenosti i celoživotnom darovanju drugima, vidimo uzor i svetlo koje nas vodi u životu i radu. Unuk Joce Vujića, Vasilije Vince Vujić i njegova supruga Tanja Kragujević, zbog bogatih darova i posvećenosti projektu Adligata, dobili su status počasnih članova – osnivača našeg Udruženja“, rekao je Lazić.\nTanja Kragujević je za porodični legat poklonila mnogo važnih predmeta i dokumenata u vezi sa svojim životom i radom (uključujući knjigu sa posvetom poljske pesnikinje Vislave Šimborske, dobitnice Nobelove nagrade) i u vezi sa njenim roditeljima, poznatim fotografom Politike Stevanom Kragujevićem i spikerkkom Radio Beograda Lepom Kragujević, naveo je Lazić.\nO životu i radu Joce Vujiću govorila je dr Tatjana Brzulović Stanisavljević, koja je objavila više knjiga o ovom srpskom velikanu i javnosti ti putem, ali i preko svoje doktorske disertacije približila značaj zaostavštine Joce Vujića; o Stevanu Kragujeviću je govorio Radovan Cukić iz Muzeja Jugoslavije a o delu Tanje Kragujević Dragan Jovanović Danilov.\nZemljoposednik, dobrotvor i jedan od najznačajnijih kolekcionara u srpskoj istoriji, Joca Vujić, sakupljao je više od pola veka po celoj Evropi starine, retkosti i predmete od najvećeg značaja za srpsku kulturu, donosio ih u Srbiju i poklanjao raznim institucijama. Njegov unuk, Vasilije Vince Vujić, odlučio je da preostalo porodično blago pokloni Udruženju Adligat.\nDonacije najznačajnijeg srpskog sakupljača i čuvara narodnog blaga čine i danas srce zbirki Galerije Matice Srpske u Novom Sadu i Narodnog muzeja u Beogradu (uključujući poznatu sliku „Devojka u plavom“ Đure Jakšića), a njegova zbirka stare i retke knjige i arhivske građe spada u najznačajnije materijale koje poseduje Univerzitetska biblioteka „Svetozar Marković“.\nU svojoj kući u Senti Joca Vujić je otvorio prvi privatni muzej kod Srba, koji nažalost, nije opstao, a cilj formiranja zbirke u Adligatu je da makar simbolično bude naslednik tog muzeja.\nInače, otvaranju ovog značajnog legata prisustvovali i novinari iz Indije, a Adligat je štampao i zasebnu publikaciju o novootvorenim legatima.


14.05.2022 u 15:41\nEvropski put Srbije je jasno zacrtan, izjavila je danas ministar za evropske integracije Jadranka Joksimović i istakla da je, bez obzira na probleme i izazove sa kojima se Evropa suočava, Srbija pojačala i uozbiljila ''evropsku priču'' uz ocenu da naša zemlja može da doprinese snažnijoj, boljoj i revitalizovanoj EU. Joksimović je na manifestaciji povodom obeležavanja Dana Evrope-Festival Evrope u Beogrdau rekla da građani Srbije, uz sve probleme koji se otvaraju s vremena na vreme, jasno žele da vide evropsku budućnost, preneo je Tanjug. ''Posla ima mnogo, posla uvek ima na evropskom putu, reforme, bolji život koji grdajani očekuju, sve su to teme kojima se bavimo. Kao ministar koji dugo vodi pregovore mogu da kažem da EU i sve zemlje prepoznaju koliko je Srbija napredovala, koliko\nMinistar za evropske integracije Jadranka Joksimović ocenila je danas da odluka EU o otvaranju Klastera 4 pokazuje da je Unija uvažila rad i trud Srbije u oblasti vladavine prava, pravosuđa, borbe protiv korupcije, organizovanog kriminala. Joksimović je u pisanoj izjavi podsetila na to da je na današnjem redovnom sastanku stalnih predstavnika država članica EU u Briselu (COREPER) potvrđena odluka o otvaranju Klastera 4 – Zelena agenda i održiva povezanost, odnosno odluka o otvaranju četiri nova pregovaračka poglavlja u pregovorima sa Srbijom i to poglavlje 14 – transportna politika, 15 – energetika, 21 – trans-evropske mreže i 27 – životna sredina i klimatske promene. Formalna procedura otvaranja Klastera 4 biće upriličena na Međuvladinoj konferenciji Evropske unije i Srbije, koja\nMinistar za evropske integracije Jadranka Joksimović rekla je jutros da je novi ekonomski investicioni plan EU za Zapadni Balkan u završnoj fazi i očekuje se da će biti predstavljen početkom oktobra, a njegov cilj je bolje povezati region u saobraćajnom, energetskom, digitalnom smislu. Plan će omogućiti i rad na projektima zelene agende, odnosno zaštite životne sredine i poboljšati konkurentnost regiona Zapadnog Balkana, rekla je Joksimović za RTS, prensoi Tanjug. Ona je precizirala da će se koristiti različiti instrumenti finansiranja od nacionalnih IPA sredstava do višekorisničke IPA-e, investiocionog okvira za Zapadni Balkan, koji znače kombinaciju bespovratnih sredstava i povoljnih zajmova kojih ce verovatno biti više. „Bilo bi neodgovorno da izađem sa nekom cifrom jer do\n03.08.2020 u 13:57\nMinistar za evropske integracije i Nacionalni IPA koordinator, Jadranka Joksimović, uputila je Delegaciji EU inicijalni paket predloga projekata kandidovanih za finansiranje u okviru prve dve programske godine 2021. i 2022. iz Instrumenta za pretpristupnu pomoć EU - IPA III. Ministar je precizirala da je upućena okvirna lista projekata oko koje će se voditi konsultacije sa predstavnicima Delegacije EU i Evropske komisije. Posebna pažnja, kako navodi, ukazana je projektima usmerenim na povezivanje regiona, životnu sredinu, zdravstvo, obrazovanje, digitalizaciju koji treba da doprinesu obezbeđivanju kvalitetnijeg životnog okruženja. „Važno je da smo na vreme obavili opsežne interresorne konsultacije i spremni ulazimo u pripremu za narednu IPA III perspektivu”, naglasila je\n09.11.2019 u 11:19\nMinistarka za evropske integracije Jadranka Joksimović izjavila je danas da ne očekuje da odluka Evropskog saveta o odlaganju davanja datuma za otpočinjanje pristupnih pregovora Severnoj Makedoniji i Albaniji remeti evropski put Srbije. Joksimović je za TV Pink rekla da politika proširenja ima svoje uspone i padove, ali da „vrata nisu zatvorena”, a posebno ne Srbiji koja je, kako navodi, duboko u pristupnom procesu. „Mi smo zemlja koja pristupa, nismo zemlja pridruživanja, jer kada otvorite pregovore, vi postajete pristupajuća zemlja. Prema tome, mi ne očekujemo da ta odluka na ozbiljniji način utiče na naš EU put”, ukazala je Joksimović, preneo je Tanjug. Ona je navela da se krajem novembra očekuje i da države članice EU dobiju neformalni dokument o sprovođenju reformi u oblasti


Vesti online / Vesti / Svet / Španija: Pobedili Sančezovi socijalisti? Desničarski Voks prvi put u parlamentu\nPrema prvim podacima sa birališta ova stranka je pobedila, ali imati muke da formira Vladu.\nVladajuća partija osvojila je 28,1% i time je mnogo ispred svojih rivala, sudeći prema najavima javnog servisa RTVE.\nOpoziciona Narodna stranka ostvarila je do sada najgori rezultat, 17,8%.\nOčekuje se da krajnje desna stranka Voks prvi put uđe u parlament sa rezultatom od 12,1%.\nMinistarstvo unutrašnjih poslova Španije saopštilo je da je do 18 časova izlaznost bila 60,8 odsto u odnosi na 51,2 procenata 2016. godine.\nU Kataloniji je prema poslednjim podacima glasalo 64,2 odsto birača, dok je 2016. godine ta cifra iznosila 46,4 odsto.\nAP ocenjuje da su rast podrške desničarskoj partiji Voks i neizvesnost rezultata izbora motivisali španske glasače.


RTCG - Radio Televizija Crne Gore - Nacionalni javni servis :: Turizam i ekologija :: Regentu 17 priznanja za 17 mjeseci\nTIVAT 22. 12. 2015. 21:47 >> 21:33 0\nRegentu 17 priznanja za 17 mjeseci\nHotel Regent Porto Montenegro je tokom nepunih 18 mjeseci rada zavrijedio ukupno 17 prestižnih priznanja iz zemlje, regiona i svijeta, saopšteno je danas tokom druženja sa novinarima u hotelu. Posljednja u nizu nagrada stigla je iz Slovenije, od revije „Kongres“, specijalizovane za poslovni turizam, koja ga je označila kao najbolji luksuzni hotel za kongrese i konferencije (Top Luxury Resort Meetings hotel). Od ukupno 5 bodova, Regentu je dodijeljena ocijena 4,9.\nHotel je tokom 18 mjeseci ugostio preko 9.500 gostiju, među kojima ih je najviše iz Velike Britanije, Rusije, Ukrajine, Francuske i SAD-a. Njihovi glasovi na brojnim sajtovim, poput Booking.com i TripAdvisor, u mnogome su pomogli da Regent Porto Montenegro bude prepoznat po usluzi, kazala je PR marketing menadžerka, Elena Ljiljanić, istakavši da je u godini na izmaku World Luxury Hotel Award (Oskar luksuznog turizma u svijetu) dodijeljen hotelu Regent Porto Montenegro u kategoriji „Najbolji novi luksuzni hotel Evrope“.\nZadovoljan odličnim najavama i popunjneošću tokom predstojećih božićnih i novogodišnjih praznika, direktor prodaje i marketinga, Roko Palmic koji je u Tivat stigao iz Beča, a inače je ranije vodio prodaju i marketing u hotelu „Regnet Esplanade“ u Zagrebu, je kazao da su planovi i budžet za narednu godinu uglavnom definisani.\nOn je ocjenio veoma bitnim najave Easy jet-a o uvođenju linije iz Mančestera za Tivat i naglasio da je u 2016., pored tržišta sa kojima već rade, cilj otvaranje novih tržišta, među kojima je veoma značajno arapsko, pa je namjera da se Regent uključujući i crnogorsku ponudu i potencijale predstavi na sajmu u Dubaiju.\nOčekuju podršku i Nacionalne TO, kao i resornog ministarstva. Gostima sa tog tržišta je veoma bitno zelenilo, jezera, planine, što im je sve dostupno u okviru sat, sat ipo kad je u pitanju istraživanje Crne Gore sa svim jezerima i nacionalnim parkovima, naveo je Palmic naglašavajući da se ponovo otvara i tržište Brazila. Goste iz te zemlje posebno zanima festivalski odmor, što već posjeduje Crna Gora, koja se u okviru regiona, otvara i za kinesko tržište.\nIz menadžmenta najavljuju, s obzirom na aktuelnu situaciju sa Egiptom i Turskom, povećani broj gostiju iz Rusije naredne godine. Posebno je ineteresantno tržište skandinavskih zemalja, ali nedostaju avio veze. Na tome bi, po mišljenju Palmica, trebalo insistirati i njihovim kompanijama dati podršku u post sezoni.\nU grupaciji Regent su zadovoljni poslovanjem hotela u Tivtu jer je i njima zanimljivo da Crnu Goru pozicioniraju na mapu grupacije. U prilog tome i spisak američkog Rob Riport –a, koji je Crnu Goru svrastao na spisak sa 21 luksuznom destinacijom, koju treba posjetiti u 2016. godini, a gdje se pominje i Regent Porto Montenegro.\nCilj osvojiti nova tržišta\n23. 03. 2015. 0\nRegent najbolji spa hotel iz regiona\n05. 03. 2015. 0\n"Regent" nominovan za "oskara"\n18. 02. 2015. 0


Ragbi reprezentacija Novog Zelanda - Blic Sport\nHUMANOST Sestre Vilijams protiv braće Savea za porušeni grad\nSerena i Venus Vilijams odigraće dubl meč protiv igrača ragbija Džulijana i Ardija Savea.\nNavijači, prijatelji, saigrači i sportski rivali se opraštaju od Lomua\nVeliki uticaj Džone Lomua na ragbi i njegova slava, koja se prostirala daleko van tradicionalnih granica tog sporta, bila je više nego vidljiva u mnoštvu oproštajnih poruka koje su se pojavile nakon što je igrač rano jutros umro sa 40 godina.\nTragedija: Poginuo jedan od najboljih igrača ragbija svih vremena\nJedan od najboljih igrača ragbija svih vremena, Novozelanđanin Džeri Kolins, poginuo je u saobraćajnoj nesreći u južnoj Francuskoj.\nNovozelandski ragbisti iznenađenjem oduševili Anu\nAna Ivanović ne samo da je osvojila trijumf u Ouklendu pobedom nad Venus Vilijams od 6:2, 5:7, 6:4, već je dobila i jedan iznenađujući poklon.\nBivši ragbi selektor Novog Zelanda dobio titulu britanskog viteza\nBivši selektor ragbi tima Novog Zelanda Grem Henri zvanično je dobio titulu viteza Ujedinjenog Kraljevstva, koju mu je dodelila kraljica Elizabeta Druga, pošto je svoju reprezentaciju odveo do trofeja u Svetskom kupu.\nRagbisti Novog Zelanda imaju selektora, a raspisan konkurs za novog\nRagbi unija Novog Zelanda pozvala je kandidate da se prijave za posao selektora reprezentacije, iako trener koji je doveo ekipu do pobede u Svetskom kupu nije otkrio kakvi su mu planovi za budućnost.\nRagbisti Novog Zelanda novi svetski prvaci\nRagbisti Novog Zelanda novi su šampioni sveta pošto su u finalu Svetskog kupa u neizvesnom duelu savladali Francusku 8:7.\nPobedio rak, planirao put u Dizniled, a završio u finalu Svetskog kupa\nAron Kruden (22), momak koji je dobio bitku sa rakom testisa i nije ni bio rođen kada je Novi Zeland u finalu protiv Francuske 1987. godine osvojio prvi Svetski kup u ragbiju, biće glavna uzdanica "ol-bleksa" u predstojećem velikom finalu sa "trikolorima" koje se igra u nedelju (10 časova) u Oklendu.\nRagbisti Novog Zelanda i Francuske u finalu Svetskog kupa\nRepezentacije Novog Zelanda i Francuske igraće sledećeg vikenda u finalu Svetskog kupa u ragbiju.